kornwtp/iapp-wikiqa-tha-qaretrieval huggingface dataset:
ฌูเวา กังเซลู

ฌูเวา เปดรู กาวากู กังเซลู (โปรตุเกส: João Pedro Cavaco Cancelo; เกิดวันที่ 27 พฤษภาคม ค.ศ. 1994) เป็นนักฟุตบอลอาชีพชาวโปรตุเกส ปัจจุบันเล่นให้กับสโมสรยูเวนตุสในอิตาลีและทีมชาติโปรตุเกสในตำแหน่งฟุลแบ็กเป็นหลัก แต่ก็สามารถเล่นในตำแหน่งปีกได้ด้วย[1][2]

กังเซลูเริ่มต้นอาชีพฟุตบอลกับไบฟีกา ก่อนจะย้ายไปสโมสรบาเลนเซียใน ค.ศ. 2014 ขณะมีอายุ 20 ปี โดยเริ่มจากการยืมตัว[3] ต่อมาใน ค.ศ. 2017 เขาลงแข่งขันในเซเรียอากับสโมสรอินเตอร์มิลานผ่านการยืมตัว[4] จากนั้นย้ายไปยังยูเวนตุสที่ซึ่งเขาเซ็นสัญญาร่วมสโมสรใน ค.ศ. 2018[5] และกลายเป็นผู้ชนะเลิศของลีกและซูแปร์โกปปาอีตาเลียนาในฤดูกาลแรกของเขา

ในระดับเยาวชนทุกรุ่นรวมกัน กังเซลูลงเล่น 75 ครั้งให้กับทีมชาติโปรตุเกสและทำประตูได้ 3 ประตู เขาเปิดตัวในฐานะผู้เล่นทีมชาติชุดใหญ่ใน ค.ศ. 2016[6]

คำถาม: ฌูเวา เปดรู กาวากู กังเซลู เกิดวันที่เท่าไหร่
คำตอบ: 27 พฤษภาคม ค.ศ. 1994

คำถาม: ฌูเวา เปดรู กาวากู กังเซลู ทำอาชีพอะไร
คำตอบ: นักฟุตบอล

คำถาม: ฌูเวา เปดรู กาวากู มีสัญชาติอะไร
คำตอบ: โปรตุเกส

คำถาม: ฌูเวา เปดรู กาวากู นักฟุตบอลอาชีพชาวโปรตุเกสนอกจากตำแหน่งฟุลแบ็กแล้วสามารถเล่นตำแหน่งใดได้อีก
คำตอบ: ตำแหน่งปีก
อเมริกาส์เน็กซต์ท็อปโมเดล ฤดูกาลที่ 21 (หนุ่มหล่อ & สาวสวย2) เป็นฤดูกาลที่ 21 ของอเมริกาส์เน็กซต์ท็อปโมเดล โดยในฤดูกาลนี้ จะเป็นครั้งที่สองในประวัติศาสตร์รายการ ทีมีผู้เข้าแข่งขัน

อเมริกาส์เน็กซต์ท็อปโมเดล ฤดูกาลที่ 21 (หนุ่มหล่อ & สาวสวย2) เป็นฤดูกาลที่ 21 ของอเมริกาส์เน็กซต์ท็อปโมเดล โดยในฤดูกาลนี้ จะเป็นครั้งที่สองในประวัติศาสตร์รายการ ทีมีผู้เข้าแข่งขันเป็นผู้ชาย ร่วมเข้าแข่งขันในรายการด้วย ซึ่งฤดูกาลนี้จะเริ่ม ออกอากาศใน ปี 2557 โดยคณะกรรมการยังประกอบไปด้วย ไทรา แบงส์, เคลลี่ ครูโทน, สุดยอดนายแบบชาย ร็อบ อีวานส์ ถูกเปลี่ยนเป็น เจ.อเล็กซานเดอร์ และ ผู้กำกับการถ่ายภาพ เปลี่ยนจาก จอห์นนี่ วูเจ็ค เป็น ยู ไซ โดยที่ในฤดูกาลนี้ประชาชนยังสามารถโหวตให้คะแนนผู้เข้าแข่งขัน ได้เหมือนใน สองฤดูกาลที่แล้ว ซึ่งจะเป็นปัจจัยในการคัดออกในแต่ละสัปดาห์ได้เหมือนเดิม

โดยรางวัลที่ผู้ชนะในฤดูกาลนี้ คือ คีธ คาร์ลอส หนุ่มนักกีฬาฟุตบอล วัย 26ปี ซึ่งรางวัลที่เขาจะได้รับ คือ เซ็นสัญญากับเอเจนซี่ NEXT Model Management, ถ่ายภาพแฟชั่นเซ็ตลง Nylon Magazine, ถ่ายโฆษณาแคมเปญจน์ 100,000 ดอลล่าร์สหรัฐ ให้กับ GUESS

คำถาม: อเมริกาส์เน็กซต์ท็อปโมเดล ฤดูกาลที่ 21 มีผู้เข้าแข่งขันเป็นเพศใด
คำตอบ: ชาย

คำถาม: อเมริกาส์เน็กซต์ท็อปโมเดล ฤดูกาลที่ 21 ออกอากาศในปีใด
คำตอบ: ปี 2557

คำถาม: ผู้ชนะของอเมริกาส์เน็กซต์ท็อปโมเดล ฤดูกาลที่ 21 คือใคร
คำตอบ: คีธ คาร์ลอส หนุ่มนักกีฬาฟุตบอล วัย 26ปี
เลคลูอิส

เลคลูอิส (อังกฤษ: Lake Louise) เป็นทะเลสาบธารน้ำแข็งในอุทยานแห่งชาติบานฟ์ ตั้งอยู่ในรัฐแอลเบอร์ตาของประเทศแคนาดา ตั้งอยู่ราว 5 กิโลเมตรทางตะวันตกของหมู่บ้านเลคลูอิส ทะเลสาบแห่งนี้ตั้งชื่อตามพระนามของเจ้าหญิงลูอิส แคโรไลน์ อัลเบอร์ตา พระราชธิดาองค์ที่สี่ในสมเด็จพระราชินีนาถวิกตอเรียแห่งสหราชอาณาจักร เจ้าหญิงลูอิสทรงสมรสกับจอห์น แคมเบล มาร์ควิสแห่งลอร์น ซึ่งเขาได้ดำรงตำแหน่งข้าหลวงต่างพระองค์แห่งแคนาดาระหว่าง ค.ศ. 1878 ถึง 1883

น้ำสีมรกตในทะเลสาบแห่งนี้มาจากการละลายของธารน้ำแข็งซึ่งอยู่เหนือทะเลสาบขึ้นไป ทะเลสาบแห่งนี้อยู่สูงจากระดับน้ำทะเลถึง 1,750 เมตร มีพื้นน้ำขนาดกว่า 500 ไร่ ยาวกว่า 3 กิโลเมตร น้ำจากทะเลสาบนี้ไหลออกเป็นแม่น้ำโบว์

คำถาม: เลคลูอิสตั้งอยู่ที่ใด
คำตอบ: ตั้งอยู่ในรัฐแอลเบอร์ตาของประเทศแคนาดา

คำถาม: เลคลูอิสเป็นชื่อเรียกของอะไร
คำตอบ: ทะเลสาบธารน้ำแข็งในอุทยานแห่งชาติบานฟ์

คำถาม: ทะเลสาบเลคลูอิส ตั้งอยู่จากระดับน้ำทะเลเท่าไหร่
คำตอบ: 1,750 เมตร

คำถาม: ทะเลสาบเลคลูอิส มีพื้นที่น้ำเท่าไหร่
คำตอบ: 500 ไร่ ยาวกว่า 3 กิโลเมตร

คำถาม: ทะเลสาบเลคลูอิส มีเเม่น้ำไหลออกเป็นแม่น้ำอะไร
คำตอบ: แม่น้ำโบว์
กลยุทธ์ส่งเสียงบูรพาฝ่าตีประจิม

กลยุทธ์ส่งเสียงบูรพาฝ่าตีประจิม หรือ เซิงตงจี๋ซี (อังกฤษ: Make a sound in the east, then strike in the west; จีนตัวย่อ: 声东击西; จีนตัวเต็ม: 聲東擊西; พินอิน: Shēng dōng jí xī) เป็นหนึ่งในกลศึกสามก๊ก กลยุทธ์ที่มีความหมายถึงการโจมตีศัตรู จะต้องเตรียมการและบุกโจมตีในจุดที่ศัตรูต่างคาดไม่ถึง เพื่อเป็นการป้องกันไม่ให้ศัตรูตั้งรับได้ถูก โดยหลอกล่อศัตรูให้เกิดการหลงทิศกับการบุกโจมตีและนำกำลังทหารไปเฝ้าระวังผิดตำแหน่ง เกิดการหละหลวมต่อกำลังทหารและเปิดโอกาสให้สามารถเอาชนะได้โดยง่าย[1]

มรรควิถีแห่งการใช้ยุทธวิธีสำคัญในการทำศึกสงคราม เมื่อตั้งทัพเผชิญหน้าซึ่งกันและกัน ฝ่ายใดมีเสบียงอาหารอุดมสมบูรณ์ก็เท่ากับมีโอกาสชนะแล้วครึ่งหนึ่ง การป้องกันรักษาเส้นทางการลำเลียงอาหารต้องทำอย่างรอบคอบ ระมัดระวัง เพื่อป้องกันศัตรูลอบทำลาย เข้ายึดหรือปล้นชิง ขณะเดียวกันก็ต้องหายุทธวิธีในการตัดเส้นทางลำเลียงอาหารของศัตรู หากศัตรูสูญเสียเสบียงอาหาร ย่อมต้องถอยทัพด้วยความจำเป็น เมื่อถึงยามนั้นควรบุกเข้าโจมตีไม่ให้ศัตรูตั้งรับได้ทัน ตำราพิชัยสงครามกล่าวไว้ว่า "ยามศึกสงครามขาดเสบียงอาหารก็พินาศ"[2] ตัวอย่างการนำเอากลยุทธ์ส่งเสียงบูรพาฝ่าตีประจิมไปใช้ได้แก่จูกัดเหลียงที่หลอกล่อเฮ็กเจียวให้หลงทิศในการนำกำลังทหารเฝ้าระวังการบุกเข้าโจมตีด่านตันฉองของจูกัด

คำถาม: กลยุทธ์ส่งเสียงบูรพาฝ่าตีประจิม หรืออีกชื่อหนึ่งว่าอะไร
คำตอบ: เซิงตงจี๋ซี

คำถาม: กลยุทธ์ส่งเสียงบูรพาฝ่าตีประจิม เป็นหนึ่งในกลศึกในเรื่องอะไร
คำตอบ: สามก๊ก

คำถาม: มรรควิถีแห่งการใช้ยุทธวิธีสำคัญในการทำอะไร
คำตอบ: การทำศึกสงคราม

คำถาม: ฝ่ายใดมีเสบียงอาหารอุดมสมบูรณ์ มีความได้เปรียบอย่างไร
คำตอบ: มีโอกาสชนะแล้วครึ่งหนึ่ง
เกาะ

เกาะ (อังกฤษ: island) เป็นพื้นดินที่ล้อมรอบด้วยน้ำ มีขนาดเล็กกว่าทวีป อาจอยู่ในมหาสมุทร ทะเล ทะเลสาบ หรือแม่น้ำ เกาะขนาดเล็กเรียกว่า เกาะเล็ก (isle) ซึ่งรวมถึงอะทอลล์ (atoll) หรือ เกาะปะการังวงแหวน และ เกาะปริ่มน้ำ (key หรือ cay) ที่เป็นเกาะขนาดเล็กโผล่ขึ้นมาเหนือพื้นน้ำ เกาะหลายเกาะที่อยู่รวมกันเป็นกลุ่ม เรียกว่า กลุ่มเกาะ (archipelago)

คำถาม: เกาะคืออะไร
คำตอบ: เป็นพื้นดินที่ล้อมรอบด้วยน้ำ

คำถาม: เกาะแตกต่างจากทวีปอย่างไร
คำตอบ: ขนาดเล็กกว่าทวีป

คำถาม: เกาะหลายเกาะที่อยู่รวมกันเป็นกลุ่มเรียกว่าอะไร
คำตอบ: กลุ่มเกาะ

คำถาม: กลุ่มเกาะภาษาอังกฤษคืออะไร
คำตอบ: archipelago
แบล็กพูล

แบล็กพูล (อังกฤษ: Blackpool) เป็นเทศบาลและเมืองชายทะเล และเป็นพื้นที่รัฐบาลท้องถิ่นระดับเดียวของแลงคาเชียร์เคาน์ตี ทางตะวันตกเฉียงเหนือของอังกฤษ บนฝั่งทะเลไอริช ห่างจากเมืองลิเวอร์พูลไปทางทิศเหนือ 45 กิโลเมตร เป็นสถานที่ตากอากาศชายทะเล มีประชากร 142,900 คน เป็นเมืองที่มีประชากรเป็นอันดับ 3 ของตะวันตกเฉียงเหนือของอังกฤษ และมีความหนาแน่นของประชากรเป็นอันดับ 4 ในอังกฤษและเวลส์ นอกเหนือจากนครลอนดอนและปริมณฑล[2]

คำถาม: แบล็กพูล คืออะไร
คำตอบ: เทศบาลและเมืองชายทะเล

คำถาม: แบล็กพูล เป็นพื้นที่รัฐบาลท้องถิ่นระดับเดียวอะไร
คำตอบ: แลงคาเชียร์เคาน์ตี

คำถาม: แบล็กพูล อยู่ในประเทศอะไร
คำตอบ: อังกฤษ

คำถาม: แบล็กพูล อยู่ห่างจากเมืองลิเวอร์กี่กิโลเมตร
คำตอบ: 45 กิโลเมตร

คำถาม: แบล็กพูล มีประชากรอยู่เท่าไร
คำตอบ: 142,900 คน
มหาศึกชิงบัลลังก์ 

มหาศึกชิงบัลลังก์ (อังกฤษ: Game of Thrones) เป็นภาพยนตร์ชุดทางโทรทัศน์แนวแฟนตาซีย้อนยุคของสถานีโทรทัศน์เอชบีโอ สร้างสรรค์โดยเดวิด เบนิออฟฟ์ และดี. บี. ไวส์ ดัดแปลงจากชุดหนังสือนิยายขายดีของจอร์จ อาร์. อาร์. มาร์ติน ชุด มหาศึกชิงบัลลังก์ เรื่อง เกมล่าบัลลังก์ มีการถ่ายทำทั้งในเบลฟาสต์และที่อื่น ๆ ในสหราชอาณาจักร แคนาดา โครเอเชีย ไอซ์แลนด์ มอลตา โมร็อกโก สเปนและสหรัฐอเมริกา ฉายครั้งแรกทางช่อง HBO ในสหรัฐอเมริกาเมื่อวันที่ 17 เมษายน 2554 จนถึง 2562 [1]

ภาพยนตร์ชุดเรื่องนี้เล่าเรื่องราวของเหตุการณ์ที่เกิดขึ้นในดินแดนสมมติคือทวีปเวสเทรอสและเอสซอส ซึ่งเกิดเรื่องราวหลากหลายและมีตัวละครมากมาย โดยมีเรื่องราวหลักอยู่ 3 เส้นเรื่อง เส้นเรื่องแรกเป็นเรื่องราวของการชิงบัลลังก์เหล็กแห่งเจ็ดอาณาจักร ซึ่งมีโยงใยของพันธมิตรและความเป็นศัตรูกันระหว่างตระกูลขุนนางต่างๆ ซึ่งบ้างก็ต่อสู้กันเพื่อแย่งบัลลังก์ หรือต่อสู้เพื่ออิสระจากบัลลังก์ เส้นเรื่องที่สองคือเรื่องราวของทายาทคนสุดท้ายของตระกูลกษัตริย์ที่ถูกชิงบัลลังก์ไป ซึ่งถูกขับไล่ออกจากอาณาจักรและวางแผนที่จะกลับมาชิงบัลลังก์คืน และเส้นเรื่องที่สามเป็นเรื่องราวของกลุ่มพันธมิตรที่มีหน้าที่ปกป้องอาณาจักรจากภัยคุกคามจากโบราณกาล ทั้งภัยจากมนุษย์ที่โหดร้าย ภัยจากสัตว์ในตำนานที่อยู่ในแดนเหนืออันห่างไกล และภัยจากฤดูหนาวอันยาวนานที่กำลังจะปกคลุมอาณาจักรทั้งหมด

มหาศึกชิงบัลลังก์ ประสบความสำเร็จอย่างมากและกลายเป็นรายการโทรทัศน์ที่ทำให้มียอดผู้ชมสถานีโทรทัศน์เอชบีโอสูงมากเป็นประวัติการณ์ และเกิดมีชุมชนของกลุ่มผู้ชื่นชอบเป็นจำนวนมากในหลายประเทศ ได้รับการชื่นชมจากนักวิจารณ์โดยเฉพาะในด้านการแสดง ความซับซ้อนของตัวละคร เนื้อเรื่อง ขอบเขตของเรื่อง และการผลิตที่มีคุณภาพสูง แต่ก็ถูกวิจารณ์เรื่องความรุนแรงและฉากที่สื่อทางเพศอย่างโจ่งแจ้ง นอกจากนี้ยังได้รับรางวัล Primetime Emmy Awards 38 รางวัล รวมถึงรางวัล Outstanding Drama Series ใน ค.ศ. 2015 และ ค.ศ. 2016 ซึ่งถือเป็นสถิติรับรางวัลมากที่สุดในบรรดาภาพยนตร์ชุดทางโทรทัศน์ที่ออกฉายในช่วงไพรม์ไทม์ ไม่นับรายการสด รางวัลอื่นๆ ที่ได้รับ ได้แก่ รางวัล Hugo สาขา Best Dramatic Presentation (2012-2014), รางวัล Peabody Award ปี 2011 และได้รับการเสนอชื่อเข้าชิงรางวัล Golden Globe Award สาขา Best Television Series - Drama (ปี 2012 และ 2015-2018)

คำถาม: มหาศึกชิงบัลลังก์ เป็นภาพยนตร์ชุดทางโทรทัศน์แนว อะไร
คำตอบ: แนวแฟนตาซีย้อนยุค

คำถาม: มหาศึกชิงบัลลังก์ ถ่ายทอดทางช่องอะไร
คำตอบ: เอชบีโอ

คำถาม: มหาศึกชิงบัลลังก์ ฉายครั้งแรกทางช่องอะไร
คำตอบ: HBO

คำถาม: มหาศึกชิงบัลลังก์ ฉายตั้งแต่วันที่เท่าไร 
คำตอบ: วันที่ 17 เมษายน 2554 จนถึง 2562

คำถาม: มีเส้นเรื่องหลัก กี่เส้นเรื่อง
คำตอบ: 3 เส้นเรื่อง

คำถาม: เส้นเรื่องแรก เกี่ยวกับอะไร
คำตอบ: ชิงบัลลังก์เหล็กแห่งเจ็ดอาณาจักร

คำถาม: เส้นเรื่องสอง เกี่ยวกับอะไร
คำตอบ: เรื่องราวของทายาทคนสุดท้ายของตระกูลกษัตริย์ที่ถูกชิงบัลลังก์ไป

คำถาม: เส้นเรื่องที่สาม เกี่ยวกับอะไร
คำตอบ: กลุ่มพันธมิตรที่มีหน้าที่ปกป้องอาณาจักรจากภัยคุกคามจากโบราณกาล ทั้งภัยจากมนุษย์ที่โหดร้าย
ลัทธ์กมล ปิ่นโรจน์กีรติ

ลัทธ์กมล ปิ่นโรจน์กีรติ ชื่อเล่น พิม เป็นนักแสดงหญิงชาวไทย โด่งดังผลงานโฆษณา สก๊อตเบอร์รี่ และ TVC 2556 และมีชื่อเสียงจนเป็นที่รู้จักจาก ผลงานการแสดงภาพยนตร์เรื่อง ตีสาม คืนสาม จากบท ลินิน บทนักเรียนที่มีความลับซ่อนอยู่ จนทำให้เธอได้เข้าชิงรางวัล รางวัลชมรมวิจารณ์บันเทิง และ รางวัลสตาร์พิกค์ อวอร์ดสาขา นักแสดงสมทบหญิงยอดเยี่ยม

คำถาม: ลัทธ์กมล ปิ่นโรจน์กีรติ ชื่อเล่นว่าอะไร
คำตอบ: พิม

คำถาม: ลัทธ์กมล ปิ่นโรจน์กีรติ มีอาชีพอะไร
คำตอบ: นักแสดงหญิงชาวไทย

คำถาม: ลัทธ์กมล ปิ่นโรจน์กีรติ โด่งดังผลงานโฆษณาอะไร
คำตอบ: สก๊อตเบอร์รี่

คำถาม: ลัทธ์กมล ปิ่นโรจน์กีรติ มีชื่อเสียงจนเป็นที่รู้จักจาก ผลงานการแสดงภาพยนตร์เรื่องอะไร
คำตอบ:  ตีสาม คืนสาม
โฮลเดน

จีเอ็ม โฮลเดน ลิมิเต็ด (อังกฤษ: GM Holden Ltd) เป็นบริษัทผู้ผลิตรถยนต์สัญชาติออสเตรเลีย มีสำนักงานใหญ่อยู่ที่พอร์ตเมลเบิร์น นอกเมืองเมลเบิร์น ประเทศออสเตรเลีย

บริษัทก่อตั้งในปี ค.ศ. 1856 โดยเป็นผู้ผลิตอานม้า ก่อนจะเปลี่ยนมาเป็นผู้ผลิตยานยนต์ โฮลเดนถูกซื้อกิจการ กลายเป็นบริษัทย่อยของเจเนรัลมอเตอร์ ตั้งแต่ปี ค.ศ. 1931 ปัจจุบันบริษัทจีเอ็ม โฮลเดน เป็นผู้รับผิดชอบการทำตลาดผลิตภัณฑ์ทั้งหมดของเจเนรัลมอเตอร์ ในออสเตรเลีย นิวซีแลนด์ และโอเชียเนีย และดูแลการบริหารบริษัท จีเอ็ม แดวู ในเกาหลีใต้

โรงงานประกอบรถยนต์โฮลเดน อยู่ที่เมืองเอลิซาเบท ชานเมืองแอดิเลด รัฐเซาท์ออสเตรเลีย โรงงานผลิตเครื่องยนต์อยู่ที่พอร์ตเมลเบิร์น รัฐวิกตอเรีย

รถยนต์โฮลเดนรุ่นที่ได้รับความนิยม คือรุ่น โฮลเดน คอมมอดอร์ มีการผลิตตั้งแต่ปี ค.ศ. 1978 ถึงปัจจุบัน

คำถาม: โฮลเดน ชื่อเต็มว่าอะไร
คำตอบ: จีเอ็ม โฮลเดน ลิมิเต็ด

คำถาม: โฮลเดน เป็นบริษัทอะไร
คำตอบ: บริษัทผู้ผลิตรถยนต์

คำถาม: โฮลเดน เป็นบริษัทสัญชาติอะไร
คำตอบ: สัญชาติออสเตรเลีย

คำถาม: โฮลเดน มีสำนักงานใหญ่อยู่ที่ไหน
คำตอบ: พอร์ตเมลเบิร์น

คำถาม: โฮลเดน อยู่นอกเมืองอะไร
คำตอบ: เมืองเมลเบิร์น
ไฟนอลแฟนตาซี

ไฟนอลแฟนตาซี (อังกฤษ: Final Fantasy; ญี่ปุ่น: ファイナルファンタジー โรมาจิ: Fainaru Fantajī ทับศัพท์: ฟะอินะรุฟานตะจี) เป็นเกมชุดของเกมอาร์พีจี ที่ได้รับความนิยมอย่างสูง สร้างขึ้นโดยสแควร์ (ปัจจุบันคือบริษัท สแควร์เอนิกซ์) โดยเกมชุดไฟนอลแฟนตาซีนี้มีในในเครื่องเล่นหลายชนิด ได้แก่ เครื่องเกมคอนโซล เครื่องเกมเคลื่อนที่ เกมออนไลน์ เกมบนโทรศัพท์มือถือ และยังมีทำเป็น ภาพยนตร์การ์ตูน 3 เรื่อง และ ภาพยนตร์เรื่องยาว 2 เรื่อง

ไฟนอลแฟนตาซีชุดแรกออกวางจำหน่ายในประเทศญี่ปุ่นเมื่อปี พ.ศ. 2530 และได้มีการแปลเป็นภาษาอังกฤษเพื่อจัดจำหน่ายในทวีปอเมริกาเหนือเมื่อพ.ศ. 2533 [1][2] รวมทั้งวางขายภูมิภาคอื่นทั่วโลก เช่น ทวีปยุโรป และออสเตรเลีย เครื่องเล่นเกมที่มี ไฟนอลแฟนตาซี ออกจำหน่าย ได้แก่ แฟมิคอม ซูเปอร์แฟมิคอม ซูเปอร์นินเทนโด เพลย์สเตชัน วันเดอร์สวอน เพลย์สเตชัน 2 เกมคอมพิวเตอร์ เกมบอยแอดวานซ์ พีเอสพี เกมคิวบ์ นินเทนโด ดีเอส เอกซ์บอกซ์ 360 เพลย์สเตชัน 3 เอกซ์บอกซ์ วัน เพลย์สเตชัน 4 และโทรศัพท์มือถือ

ในเดือนสิงหาคม 2560 เฟมในชุดเกมไฟนอลแฟนตาซีมียอดขายรวมมากกว่า 135 ล้านชุดทั่วโลก นับเป็นเกมที่ประสบความสำเร็จสูงสุดของบริษัทสแควร์เอนิกซ์ ปัจจุบันมีเกมหลักออกวางจำหน่ายแล้ว 15 ภาค และมีเกมที่เกี่ยวข้องอีกมาก

คำถาม: ไฟนอลแฟนตาซี เป็นเกมแนวอะไร
คำตอบ: เกมอาร์พีจี

คำถาม: ไฟนอลแฟนตาซี สร้างโดยใคร
คำตอบ: สแควร์

คำถาม: ไฟนอลแฟนตาซี ปัจจุบันคือบริษัทอะไร
คำตอบ: บริษัท สแควร์เอนิกซ์

คำถาม: ไฟนอลแฟนตาซีชุดแรกออกวางจำหน่ายในประเทศญี่ปุ่นเมื่อปีอะไร
คำตอบ: พ.ศ. 2530
หยู เหวินเล่อ

หยู เหวินเล่อ (อักษรจีนตัวเต็ม: 余文樂, อักษรจีนตัวย่อ: 余文乐, พินอิน: yu2 wen2 le4) หรือที่นิยมเรียกในชื่อภาษาอังกฤษว่า ชอว์น หยู (Shawn Yue) ดารานักแสดงและนักร้องชาวฮ่องกง เกิดวันที่ 13 พฤศจิกายน ค.ศ. 1981

หยู เหวินเล่อ เริ่มเข้าสู่วงการบันเทิงด้วยการเป็นนายแบบพาร์ทไทม์ หลังจากค้นพบโดยตัวแทนจาก บริษัทโมเดลลิ่ง ขณะเดินช็อปปิ้งกับเพื่อน และเป็นนายแบบเต็มตัวหลังจากเรียนจบมัธยมและกลายเป็นนายแบบยอดนิยมในเวลาไม่นาน (ร่วมรุ่นกับ เซียะ ถิงฟง) ต่อมาก็ได้มีโอกาสแสดงซีรีส์ของไต้หวันและออกอัลบั้มเพลง โดยได้รับกล่าวขานว่าเป็นนักแสดงดาวรุ่ง เมื่อมีโอกาสได้แสดงในภาพยนตร์หลายเรื่อง ได้แก่ Just One Look, Infernal Affairs, Infernal Affairs II, The New Option, Feel 100% 2003, Next Station – Tin Hau, Left Hand และ Initial D

โดยเฉพาะใน Infernal Affairs II ที่ได้แสดงเป็น "เหยิน" ในวัยรุ่น ทำให้ชื่อเสียงของหยู เหวินเล่อ เป็นที่จดจำมากขึ้น

ในปี ค.ศ. 2008 ได้มีโอกาสแสดงในภาพยนตร์ของอเมริกาและฝรั่งเศสเรื่อง I Come with the Rain ทำให้เป็นที่รู้จักในสากลมากขึ้น

ในปี ค.ศ. 2010 หยู เหวินเล่อ ได้แสดงในภาพยนตร์ไทยเรื่อง My Best Bodyguard ร่วมกับนักแสดงชาวไทยหลายคน อาทิ ทูลกระหม่อมหญิงอุบลรัตนราชกัญญา สิริวัฒนาพรรณวดี, ชาคริต แย้มนาม และ ธีรภัทร์ สัจจกุล และเป็นนักแสดงรับเชิญในบทนายพลผู้กู้ชาติจีน ใน Legend of the Fist: The Return of Chen Zhen และ Reign of Assassins

คำถาม: หยู เหวินเล่อ ชื่อภาษาอังกฤษว่าอะไร
คำตอบ: ชอว์น หยู

คำถาม: หยู เหวินเล่อ เกิดวันที่เท่าไร
คำตอบ: 13 พฤศจิกายน ค.ศ. 1981

คำถาม: หยู เหวินเล่อ เริ่มเข้าสู่วงการบันเทิงด้วยการเป็นอะไร
คำตอบ: นายแบบพาร์ทไทม์

คำถาม: หยู เหวินเล่อ ค้นพบโดยใคร
คำตอบ: ตัวแทนจาก บริษัทโมเดลลิ่ง
ปลาช่อน

ปลาช่อน (ชื่อวิทยาศาสตร์: Channa striata) ปลาน้ำจืดชนิดหนึ่ง อยู่ในวงศ์ปลาช่อน (Channidae) มีส่วนหัวค่อนข้างโต รูปร่างทรงกระบอกยาว ครีบหางเรียวปลายมน ปากกว้าง ภายในปากมีฟันเขี้ยวบนเพดาน ลำตัวสีคล้ำอมมะกอกหรือน้ำตาลอ่อน มีลายเส้นทแยงสีคล้ำตลอดทั้งลำตัว 6-7 เส้น ด้านท้องสีจางตัดกับด้านบน ครีบสีคล้ำมีขอบสีเหลืองอ่อน ครีบท้องจาง มีขนาดลำตัวประมาณ 30-40 เซนติเมตร ใหญ่สุดได้ถึง 1 เมตร
โดยปลาช่อนชนิดนี้มีความพิเศษไปกว่าปลาช่อนชนิดอื่น ๆ คือ สามารถแถกไถตัวคืบคลานไปบนบกเพื่อหาที่อยู่ใหม่ได้ รวมทั้งสามารถหลบอยู่ใต้ดินในฤดูฝนแล้งเพื่อรอฝนมาได้เป็นแรมเดือน โดยสะสมพลังงานและไขมันไว้ ที่เรียกว่า "ปลาช่อนจำศีล" พบอาศัยอยู่ในแหล่งน้ำทั่วประเทศไทย พบไปจนถึงเอเชียใต้, พม่าและอินโดนีเซีย นิยมนำมาบริโภค ปรุงเป็นอาหารได้หลากหลายทั้งสดและตากแห้ง เป็นปลาน้ำจืดเศรษฐกิจที่สำคัญจนอาจเรียกได้ว่าเป็นปลาน้ำจืดเศรษฐกิจอันดับหนึ่ง เลี้ยงได้ทั้งในบ่อและกระชังตามริมแม่น้ำ นอกจากนี้ยังนิยมเลี้ยงเป็นปลาสวยงามด้วย โดยเฉพาะตัวที่สีกลายเป็นสีเผือกหรือปลาที่พิการตัวสั้นกว่าปกติ

คำถาม: ปลาช่อนมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Channa striata

คำถาม: ปลาช่อนถือว่าเป็นปลาน้ำจืดที่จัดอยู่ในวงศ์ใด
คำตอบ: วงศ์ปลาช่อน (Channidae)

คำถาม: ปลาช่อนชนิดนี้สามารถมีขนาดใหญ่สุดได้กี่เมตร
คำตอบ:  1 เมตร
ขนมจีน (อาหารไทย)

ขนมจีน เป็นอาหารคาวชนิดหนึ่ง ทำด้วยแป้งเป็นเส้นกลม ๆ คล้าย เส้นหมี่ รับประทานกับน้ำยา น้ำพริก เป็นต้น อาหารชนิดนี้ ภาษาเหนือเรียก "ขนมเส้น" ภาษาอีสานเรียก "ข้าวปุ้น" และภาคใต้เรียก "หนมจีน"

คำถาม: ขนมจีนคืออะไร
คำตอบ: อาหารคาวชนิดหนึ่ง ทำด้วยแป้งเป็นเส้นกลม ๆ คล้าย เส้นหมี่

คำถาม: ขนมจีน รับประทานกับอะไร
คำตอบ: น้ำยา น้ำพริก เป็นต้น

คำถาม: ภาคเหนือเรียกขนมจีนว่าอะไร
คำตอบ: ขนมเส้น

คำถาม: ภาคอีสานเรียกขนมจีนว่าอะไร
คำตอบ: ข้าวปุ้น

คำถาม: ภาคใต้เรียกขนมจีนว่าอะไร
คำตอบ: หนมจีน
น้ำมันพริก

น้ำมันพริก (อังกฤษ: chili oil) เป็นเครื่องปรุงอาหารที่ทำจากน้ำมันพืชที่ผสมกับพริก เป็นที่นิยมใช้กับอาหารจีน เอเชียตะวันออก และเอเชียตะวันออกเฉียงใต้ และที่อื่น ๆ โดยเฉพาะอย่างยิ่งในอาหารเสฉวนจะใช้เป็นส่วนผสมในการปรุงอาหารหรือใช้เป็นเครื่องปรุงทีหลัง บางครั้งใช้เป็นน้ำจิ้มสำหรับเนื้อสัตว์และติ่มซำ นอกจากนี้ยังใช้ใส่ในก๋วยเตี๋ยวจัมปง (jjamppong) ซึ่งเป็นอาหารจีนแบบอย่างเกาหลีอีกด้วย

คำถาม: น้ำมันพริกคืออะไร
คำตอบ: เป็นเครื่องปรุงอาหารที่ทำจากน้ำมันพืชที่ผสมกับพริก

คำถาม: น้ำมันพริกใ่ส่ในก๋วยเตี๋ยวแบบใด
คำตอบ: ก๋วยเตี๋ยวจัมปง

คำถาม: ก๋วยเตี๋ยวจัมปงคืออะไร
คำตอบ: เป็นอาหารจีนแบบอย่างเกาหลี
การบุกครองอ่าวหมู

การรุกรานอ่าวหมู (อังกฤษ: Bay of Pigs Invasion, สเปน: Invasión de Bahía de Cochinos), การรุกรานหาดฮิรอน (Invasión de Playa Girón) หรือ ยุทธการที่ฮิรอน (Batalla de Girón) เป็นปฏิบัติการล้มเหลวที่ดำเนินการโดยซีไอเอให้การสนับสนุนกลุ่มทหารกองพลน้อย2506 ที่ 17 เมษายน พ.ศ. 2504 ทหารปฏิวัติ ผ่านการฝึกอบรมและได้รับทุนจากรัฐบาลสหรัฐอเมริกาและสำนักข่าวกรองกลาง (ซีไอเอ) กองพลน้อย 2506 เป็นส่วนหนึ่งของแนวหน้าปฏิวัติประชาธิปไตยคิวบา (DRF) และตั้งใจที่จะโค่นล้มรัฐบาลคอมมิวนิสต์ของฟิเดล กัสโตรซึ่งได้ยกพลมาจากกัวเตมาลาและนิการากัว และได้เจอการต้านทานอย่างหนักและพ่ายแพ้ภายในสามวัน

การปฏิวัติคิวบา พ.ศ. 2495-2502 ได้บังคับเผด็จการฟุลเคนเซียว บาติสตา เป็นพันธมิตรของสหรัฐอเมริกาถูกเนรเทศ เขาถูกแทนที่โดยกลุ่มขบวนการ 26 กรกฎาคมนำโดยฟิเดล กัสโตร ตัดขาดกับสหรัฐหลังจากเข้ายึดสินทรัพย์กิจการอเมริกันในคิวบา (ธนาคาร, โรงกลั่นน้ำมัน, น้ำตาล และสวนกาแฟพร้อมกับธุรกิจอื่น ๆ ที่ชาวอเมริกันเป็นเจ้าของ) และการพัฒนาที่แข็งแกร่งทางเศรษฐกิจ เป็นพันธมิตรสหภาพโซเวียตซึ่งในเวลานั้นที่สหรัฐอเมริกาเป็นกำลังวุ่นอยู่ในสงครามเย็น ประธานาธิบดีสหรัฐดไวต์ ดี. ไอเซนฮาวร์ เป็นกังวลมากในทิศทางที่รัฐบาลของกัสโตรกำลังกระทำอยู่และมีนาคม 1960 เขาได้รับการจัดสรร 13.1 ล้านดอลลาร์สหรัฐให้ซีไอเอในการวางแผนล้มล้างของกัสโตร (แม้ว่าแผนการที่จะโค่นล้มกัสโตรจะถูกตัดสินใจโดยจอห์น เอฟ. เคนเนดีในเวลาต่อมา) ซีไอเอดำเนินการจัดระเบียบการดำเนินการด้วยความช่วยเหลือของกองกำลังปฏิวัติคิวบาต่าง ๆ การฝึกอบรมดับกองพลน้อย 2506 ในกัวเตมาลา จอห์น เอฟ. เคนเนดี ได้รับการอนุมัติแผนบุกครั้งสุดท้ายเมื่อ 4 เมษายน 1961

กองกำลังกึ่งทหารกว่า 1,400 นาย แบ่งออกเป็นห้ากองพันทหารราบและกองพันผสมในกัวเตมาลาก่อนออกเดินทางไปคิวบาโดยเรือวันที่ 13 เมษายน พ.ศ. 2504 สองวันต่อมาเมื่อวันที่ 15 เมษายน ซีไอเอได้นำเครื่องบินทิ้งระเบิด B-26 โจมตีสนามบินคิวบาและแล้วบินกลับสหรัฐอเมริกา

คำถาม: การบุกครองอ่าวหมู หรืออีกชื่อหนึ่งว่าอะไร
คำตอบ: ยุทธการที่ฮิรอน

คำถาม: การบุกครองอ่าวหมู เป็นปฏิบัติการอะไร
คำตอบ: เป็นปฏิบัติการล้มเหลวที่ดำเนินการโดยซีไอเอให้การสนับสนุนกลุ่มทหารกองพลน้อย2506

คำถาม: การบุกครองอ่าวหมู เกิดขึ้นปีอะไร
คำตอบ: 17 เมษายน พ.ศ. 2504

คำถาม: กองพลน้อย 2506 เป็นส่วนหนึ่งของแนวหน้าปฏิวัติประชาธิปไตยอะไร
คำตอบ: คิวบา
รหัสทรชน

รหัสทรชน เป็นละครโทรทัศน์แนว แอ็กชั่น-ดราม่า ผลิตโดยบริษัท ยูม่า 99 จำกัด ของ ยุวดี ไทยหิรัญ นำแสดงโดย ธีรเดช วงศ์พัวพันธ์, อารยา เอ ฮาร์เก็ต รหัสทรชน ออกอากาศทุกวันพุธ-วันพฤหัสบดี เริ่มออกอากาศวันแรกวันที่ 3 กุมภาพันธ์ พ.ศ. 2554 - 24 มีนาคม พ.ศ. 2554 ทางสถานีวิทยุโทรทัศน์ไทยทีวีสีช่อง 3 เวลา 20.30 น. - 22.45 น. บทประพันธ์โดย คณิตยา บทโทรทัศน์โดย วิลักษณา กำกับการแสดงโดย ชูชัย องอาจชัย

คำถาม: ละครเรื่องรหัสทรชน เป็นละครแนวใด
คำตอบ: แอ็กชั่น-ดราม่า

คำถาม: ผลิตโดยบริษัทใด
คำตอบ: บริษัท ยูม่า 99 จำกัด

คำถาม: ออกอากาศครั้งแรกเมื่อใด
คำตอบ: วันที่ 3 กุมภาพันธ์ พ.ศ. 2554

คำถาม: ใครเป็นผู้กำกับการแสดง
คำตอบ: ชูชัย องอาจชัย
ปาร์มากัลโช 1913

สมาคมกีฬาสมัครเล่นปาร์มากัลโช 1913 (อิตาลี: Società Sportiva Dilettantistica Parma Calcio 1913) ก่อตั้งขึ้นในเดือนกรกฎาคม ค.ศ. 1913 ตั้งอยู่ในเมืองปาร์มา แคว้นเอมีเลีย-โรมัญญา ประเทศอิตาลีโดยครั้งแรกใช้ชื่อว่าสโมสรฟุตบอลแวร์ดี ตามชื่อจูเซปเป แวร์ดี นักอุปรากรที่มีชื่อเสียงซึ่งเกิดที่เมืองปาร์มา ต่อมาในเดือนธันวาคมก็ได้เปลี่ยนชื่อเป็นสโมสรฟุตบอลปาร์มา สโมสรเริ่มเล่นบอลลีกครั้งแรกในช่วงปี ค.ศ. 1919-1920 ต่อมาได้ถูกศาลสั่งฟ้องล้มละลายเมื่อเดือนมีนาคม พ.ศ. 2558 และเปลี่ยนชื่อสืบทอดมาเป็นปัจจุบัน
ปาร์มา เป็นสโมสรที่ประสบความสำเร็จทีมหนึ่งในช่วงหลังปี 1990 เป็นต้นมา ด้วยการได้แชมป์ยูฟ่าคัพ 2 สมัย แชมป์โคปปาอิตาเลีย 3 สมัย อิตาเลียนซูเปอร์คัพ 1 สมัย และเกือบจะได้แชมป์กัลโชเซเรียอาเป็นครั้งแรกของสโมสรในฤดูกาล 1996-1997 โดยมีแต้มน้อยกว่ายูเวนตุสที่เป็นแชมป์เพียง 2 คะแนนเท่านั้น ซึ่งช่วงที่ผ่านมานั้นถือได้ว่าเป็นช่วงที่รุ่งเรืองที่สุดของสโมสรก็ว่าได้ ปาร์มาเพี่งจะได้เลื่อนชั้นขึ้นมาเล่นในเซเรียอาในฤดูกาลปี 1989-1990 และในฤดูกาลแรกที่อยู่ในเซเรียอาก็สามารถยีนอยู่อันดับ 5 ได้โดยได้สิทธิ์ไปเล่นบอลยูฟ่าคัพ ก่อนที่ 4 ปีให้หลังจะคว้าแชมป์ยูฟ่าคัพเป็นสมัยแรกในฤดูกาล 1994-1995 ได้สำเร็จ

คำถาม: สมาคมกีฬาสมัครเล่นปาร์มากัลโช 1913 ก่อตั้งขึ้นเมื่อใด
คำตอบ: เดือนกรกฎาคม ค.ศ. 1913

คำถาม: ปาร์มากัลโช 1913คว้าแชมป์ยูฟ่าคัพเป็นสมัยแรกในฤดูกาลใด
คำตอบ: ฤดูกาล 1994-1995
ปลาช่อนข้าหลวง

ปลาช่อนข้าหลวง หรือ ปลาช่อนทอง (อังกฤษ: Emperor snakehead) เป็นปลาช่อนชนิดหนึ่ง มีชื่อวิทยาศาสตร์ว่า Channa marulioides อยู่ในวงศ์ปลาช่อน (Channidae) มีลักษณะคล้ายปลาช่อนงูเห่า แต่ลำตัวสั้นป้อมกว่า ลำตัวสีเขียวอ่อน และมีลายสีเหลืองทองส้มสลับกับแต้มสีดำ ครีบมีจุดประสีเหลืองสด ท้องสีจาง
ขนาดโตเต็มที่มีความยาวประมาณ 90 เซนติเมตร ในประเทศไทยพบเฉพาะภาคใต้เท่านั้น โดยเป็นปลาที่พบได้น้อยบริเวณเขื่อนรัชชประภา จังหวัดสุราษฎร์ธานี และพบชุกชุมที่มาเลเซีย พบได้จนถึงอินโดนีเซีย เช่น เกาะสุมาตรา และเกาะบอร์เนียว มักอาศัยตามแม่น้ำสายใหญ่หรือลำธารขนาดใหญ่ในป่าหรือพรรณไม้ชายฝั่งหนาแน่น โดยจะหลบอยู่ใต้ร่มเงาของไม้นั้น
เป็นปลาที่พบได้ไม่ยาก แต่นิยมเลี้ยงเป็นปลาสวยงามมากกว่าจะนำมาบริโภค และมีราคาขายที่ค่อนข้างสูง โดยปลาที่พบที่เขื่อนรัชชประภาของไทยจะมีสีเหลืองสดสวยกว่าปลาที่พบในมาเลเซีย นอกจากนี้แล้วปลาที่พบในอินโดนีเซียบางแหล่ง ยังมีสีดำสนิทเหลือบสีฟ้า ซึ่งปลาจำพวกนี้บางครั้งพบว่าใช้ชื่อวิทยาศาสตร์ว่า Channa melanoptera (Bleeker, 1855) ซึ่งเป็นปลาช่อนข้าหลวงที่มีครีบหลังสีดำ แต่ก็อาจเป็นไปได้ว่าเป็นชื่อพ้องกัน เนื่องจากปลาที่พบในแต่ละแหล่งสามารถปรับสีลำตัวได้ตามสภาพอารมณ์หรือสภาพแวดล้อม

คำถาม: ปลาช่อนข้าหลวงมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์ว่า Channa marulioides

คำถาม: ปลาช่อนข้าหลวงนั้นเป็นปลาน้ำจืดที่จัดอยู่ในวงศ์ใด
คำตอบ: วงศ์ปลาช่อน (Channidae)

คำถาม: ปลาช่อนข้าหลวงสามารถพบได้ที่จังหวัดใดของประเทศไทย
คำตอบ: จังหวัดสุราษฎร์ธานี
คุโจ มิชิตากะ

คุโจ มิชิตากะ (九条 道孝, Kujō Michitaka? 1839-1906) , บุตรชายของนิโจ ฮิซาตาดะ และเป็นบุตรบุญธรรมของ นิโจ ยูกิโนริ เป็นขุนนางของญี่ปุ่นในปลายสมัยเอโดะ และตอนต้นสมัยเมจิ ในเวลาต่อมา พระธิดาของพระองค์ได้สมรสกับสมเด็จพระจักรพรรดิไทโช เป็น สมเด็จพระจักรพรรดินีเทเม ซึ่งหลังจากนั้นก็คือเป็นสมเด็จพระอัยยิกาของสมเด็จพระจักรพรรดิอากิฮิโตะ สมเด็จพระจักรพรรดิญี่ปุ่นองค์ปัจจุบัน ดังนั้นเจ้าชายคุโจ มิชิตากะผู้ซึ่งเป็นพระบิดาของสมเด็จพระจักรพรรดินีเทเมจึงทรงเป็นพระเปตามหัยกา[1]ของสมเด็จพระจักรพรรดิอากิฮิโตะ สมเด็จพระจักรพรรดิญี่ปุ่นองค์ปัจจุบันด้วย ต่อมาในปี พ.ศ. 2412 คุโจ มิชิตากะ ได้รับการสถาปนาขึ้นเป็นเจ้าชาย ในตำแหน่งประมุขแห่งตระกูลคุโจ

คำถาม: คุโจ มิชิตากะ เกิดปีอะไร
คำตอบ: 1839

คำถาม: คุโจ มิชิตากะ เสียชีวิตปีอะไร
คำตอบ: 1906

คำถาม: คุโจ มิชิตากะ มีอาชีพอะไร
คำตอบ: ขุนนางของญี่ปุ่นในปลายสมัยเอโดะ

คำถาม: ในปี พ.ศ. 2412 คุโจ มิชิตากะ ได้รับการสถาปนาขึ้นตำแหน่งอะไร
คำตอบ: ประมุขแห่งตระกูลคุโจ
ปลากะพงแดงสั้นหางปาน

ปลากะพงแดงสั้นหางปาน (อังกฤษ: Malabar red snapper, Malabar blood snapper, scarlet sea perch, ชื่อวิทยาศาสตร์: Lutjanus malabaricus) ปลาทะเลชนิดหนึ่ง ในวงศ์ปลากะพงแดง (Lutjanidae)
มีลำตัวค่อนข้างป้อม ด้านข้างแบน หางยาว หัวโต ตาใหญ่ จะงอยปากสั้น ปากกว้างมีฟันซี่เล็ก ๆ เรียงติดกันเป็นแผง ครีบหลังมีฐานยาว ส่วนที่เป็นก้านครีบแข็งมีขอบปลายเว้าขึ้นลงตามความสูงต่ำของก้านครีบ ครีบก้นอยู่ใกล้กับหาง ครีบอกและครีบท้องมีขนาดไล่เลี่ยกัน ครีบหางใหญ่และลำตัวตรง พื้นลำตัวด้านบนสีแดงหรือชมพูอมแดง ส่วนท้องสีเหลือง เหมือนเส้นข้างตัวมีเส้นสีเหลืองจางพาดเฉียงขึ้น เมื่อยังเป็นปลาวัยอ่อน จะมีลำตัวสีเหลืองอ่อน จะมีแถบสีดำพาดผ่านบริเวณส่วนหน้า และข้อหางมีปื้นสีดำคล้ายปาน อันเป็นที่มาของชื่อเรียก
มีขนาดใหญ่ที่สุดถึง 1 เมตร แต่ขนาดโดยเฉลี่ยที่พบคือ 30-60 เซนติเมตร หากินตามแนวปะการังหรือใกล้ชายฝั่ง
พบกระจายพันธุ์ตั้งแต่อ่าวเปอร์เซีย, ทะเลอาหรับ, อินโด-แปซิฟิก, ฟิจิ, ทะเลญี่ปุ่น จนถึงออสเตรเลีย ในน่านน้ำไทยพบได้ทั้งฝั่งอ่าวไทยและทะเลอันดามัน

คำถาม: ปลากะพงแดงสั้นหางปานมีชื่อทางวิทยาศาสตร์ว่าอย่างไร
คำตอบ: ชื่อวิทยาศาสตร์: Lutjanus malabaricus)

คำถาม: ปลากะพงแดงสั้นหางปานเป็นปลาทะเลที่จัดอยู่ในวงศ์ใด
คำตอบ: วงศ์ปลากะพงแดง (Lutjanidae)

คำถาม: ปลากะพงแดงสั้นหางปานมีขนาดใหญ่ที่สุดเท่าใด
คำตอบ: ขนาดใหญ่ที่สุดถึง 1 เมตร
รายชื่อผู้จัดการทีมสโมสรฟุตบอลลิเวอร์พูล

สโมสรฟุตบอลลิเวอร์พูล เป็นสโมสรฟุตบอลในพรีเมียร์ลีกอังกฤษ ตั้งอยู่ที่เมืองลิเวอร์พูล มณฑลเมอร์ซีไซด์ โดยมีสนามเหย้าคือ แอนฟิลด์ ตั้งแต่ก่อตั้งในปี 1892

รายชื่อต่อไปนี้คือ รายชื่อคนที่ได้ดำรงตำแหน่งผู้จัดการทีมคนแรกของลิเวอร์พูลตั้งแต่ก่อตั้งในปี 1892 โดยจะแสดงระยะเวลาได้ดำรงตำแหน่งและบันทึกการแข่งขันของสโมสรโดยรวม (ในแง่ของการแข่งขันที่ชนะ, เสมอและแพ้), เกียรติประวัติและความสำเร็จที่สำคัญในขณะที่ดำรงตำแหน่ง รวมถึง ผู้จัดการทีมชั่วคราว โดยจะเน้นในตาราง นับตั้งแต่ก่อตั้งถึงฤดูกาล 2008-09, สโมสรฟุตบอลลิเวอร์พูลมีผู้จัดการทีม 17 คน ที่ดำรงตำแหน่งได้ครบวาระ

ผู้จัดการทีมที่ประสบความสำเร็จมากที่สุดก็คือ บ๊อบ เพสลีย์ โดยนำทีมชนะในรายการ ฟุตบอลลีกเฟิสต์ดิวิชัน ถึง 6 ครั้ง, แชริตีชีลด์ 5 ครั้ง, ฟุตบอลลีกคัพ 3 ครั้ง, ยูโรเปียนคัพ 3 ครั้ง, ยูฟ่าซูเปอร์คัพ 1 ครั้งและยูฟ่าคัพ 1 ครั้งในการเป็นผู้จัดการทีม 9 ปี ทอม วัตสัน ผู้จัดการทีมที่คุมสโมสรฟุตบอลลิเวอร์พูลนานที่สุด ตั้งแต่ 1896 ถึง 1915 ทั้งหมด 19 ปี

คำถาม: สโมสรฟุตบอลลิเวอร์พูล เป็นสโมสรฟุตบอลในลีกอะไร
คำตอบ: พรีเมียร์ลีกอังกฤษ

คำถาม: สโมสรฟุตบอลลิเวอร์พูล ตั้งอยู่ในเมืองอะไร
คำตอบ: ลิเวอร์พูล

คำถาม: สโมสรฟุตบอลลิเวอร์พูล โดยมีสนามเหย้าอะไร
คำตอบ: แอนฟิลด์

คำถาม: สโมสรฟุตบอลลิเวอร์พูล ก่อตั้งในปีอะไร
คำตอบ: 1892

คำถาม: ผู้จัดการทีมที่ประสบความสำเร็จมากที่สุดก็คือใคร
คำตอบ: บ๊อบ เพสลีย์
ศรัณยู วินัยพานิช

ศรัณยู วินัยพานิช ชื่อเล่น ไอซ์ เป็น ซึ่งมีชื่อเสียงจากการชนะเลิศรายการ "เฟิร์สต์สเตจโชว์" (First Stage Show) ประจำปี พ.ศ. 2546 และทำสัญญาเป็นนักร้อง สังกัดจีเอ็มเอ็มแกรมมี่ โดยมีชื่อเสียงและผลงานอันเป็นที่รู้จัก ในเวลาต่อมา

ประวัติ
ไอซ์ ศรัณยูเกิดเมื่อวันที่ 12 กันยายน พ.ศ. 2527 ที่จังหวัดชัยนาท เป็นบุตรของสมยศ (บิดา) และกรรณ์ทิมา (มารดา)[2] ทั้งสองเป็นข้าราชการครู ซึ่งมีบุตร-ธิดา 3 คน เป็นพี่ชาย 1 คน ไอซ์เป็นคนที่ 2 และน้องสาวอีก 1 คน[ต้องการอ้างอิง] ศรัณยูจบการศึกษาระดับอนุบาลและประถมศึกษา ที่โรงเรียนอนุบาลชัยนาท และระดับมัธยมศึกษา ที่โรงเรียนชัยนาทพิทยาคม ก่อนจะเข้าศึกษาต่อ คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ วิทยาเขตประสานมิตร

คำถาม: ศรัณยู วินัยพานิช ชื่อเล่นว่าอะไร
คำตอบ: ไอซ์

คำถาม: ศรัณยู วินัยพานิช มีชื่อเสียงจากการชนะเลิศรายการอะไร
คำตอบ: เฟิร์สต์สเตจโชว์

คำถาม: ศรัณยู วินัยพานิช ชนะเลิศรายการ "เฟิร์สต์สเตจโชว์" ประจำปีอะไร
คำตอบ: พ.ศ. 2546

คำถาม: ศรัณยู วินัยพานิช ทำสัญญาเป็นนักร้อง สังกัดอะไร
คำตอบ: สังกัดจีเอ็มเอ็มแกรมมี่

คำถาม: ศรัณยู วินัยพานิช เกิดวันที่เท่าไร
คำตอบ: 12 กันยายน พ.ศ. 2527
สุสานเจ้าเมืองระนอง

สุสานเจ้าเมืองระนอง เป็นสุสานที่เป็นศิลปะแบบจีนเป็นที่ฝังศพของเจ้าเมืองระนองนาม พระยาดำรงสุจริตมหิศร (คอซู้เจียง) มีตุ๊กตารูปปั้นสัตว์และขุนนางที่นำมาจากประเทศจีน มีเสาหินแกรนิต 2 เสา สุสานแห่งนี้ได้รับพระราชทานจากพระบาทสมเด็จพระจุลจอมเกล้าเจ้าอยู่หัว (รัชกาลที่ 5) ที่ตั้งของสุสานเจ้าเมืองระนองอยู่ทางหลวงหมายเลข 4004 (ระนอง-ปากน้ำ) ห่างจากตัวเมืองระนองประมาณ 1 กิโลเมตร

คำถาม: สุสานเจ้าเมืองระนองเป็นศิลปะแบบใด
คำตอบ: ศิลปะแบบจีน

คำถาม: สุสานแห่งนี้ได้รับพระราชทานจากใคร
คำตอบ: พระบาทสมเด็จพระจุลจอมเกล้าเจ้าอยู่หัว (รัชกาลที่ 5)

คำถาม: ที่ตั้งของสุสานเจ้าเมืองระนองตั้งอยู่ทางหลวงหมายเลขอะไร
คำตอบ: ทางหลวงหมายเลข 4004

คำถาม: ที่ตั้งของสุสานเจ้าเมืองระนองห่างจากตัวเมืองระนองเป็นระยะทางเท่าไหร่
คำตอบ: ห่างจากตัวเมืองระนองประมาณ 1 กิโลเมตร
ปลาซิวข้างขวานใหญ่ 

ปลาซิวข้างขวานใหญ่ (อังกฤษ: harlequin rasbora) เป็นปลาน้ำจืดขนาดเล็กชนิดหนึ่งจำพวกปลาซิว มีชื่อวิทยาศาสตร์ว่า Trigonostigma heteromorpha ในวงศ์ปลาตะเพียน (Cyprinidae) มีลักษณะลำตัวแบนข้างกว่าปลาซิวทั่วไป หัวและตาโต ปากเล็กและไม่มีหนวด ลำตัวสีส้มแดงเหลือบชมพูหรือม่วง ลำตัวช่วงกลางจนถึงโคนหางมีแต้มสีดำรูปสามเหลี่ยม ครีบใสมีแถบสีชมพูเรื่อหรือแต้มสีส้ม ครีบหลังอยู่กึ่งกลางลำตัว ครีบหางเว้าลึก มีขนาดไม่เกิน 5 เซนติเมตร
พบอาศัยอยู่เป็นฝูงใหญ่ไม่ต่ำกว่า 100 ตัว ในประเทศไทยพบเฉพาะแหล่งน้ำไหลเชี่ยวบริเวณภาคใต้แถบจังหวัดตรัง และที่ป่าพรุโต๊ะแดง จังหวัดนราธิวาส เท่านั้น มีพฤติกรรมผสมพันธุ์เป็นฝูง โดยวางไข่ติดอยู่กับใต้ใบไม้ของพืชน้ำ วางไข่ครั้งละ 90-100 ฟอง
นิยมเลี้ยงเป็นปลาสวยงาม ปัจจุบันมีสถานภาพใกล้สูญพันธุ์แล้ว นอกจากนี้ยังมีชื่อเรียกอื่น ๆ อีก เช่น "มะลิเลื้อย" เป็นต้น

คำถาม: ปลาซิวข้างขวานใหญ่มีชื่อเรียกทางวิทยาศาสตร์ว่าอย่างไร
คำตอบ: ชื่อวิทยาศาสตร์ว่า Trigonostigma heteromorpha

คำถาม: ปลาซิวข้างขวานใหญ่ถือว่าเป็นน้ำจืดขนาดเล็กที่จัดอยู่ในวงศ์ใด
คำตอบ: วงศ์ปลาตะเพียน (Cyprinidae)

คำถาม: ปลาซิวข้างขวานใหญ่มีอัตตราการวางไข่อยู่ที่ทั้งหมดกี่ฟอง
คำตอบ: วางไข่ครั้งละ 90-100 ฟอง
ปูว์เร

     ปูว์เร (ฝรั่งเศส: purée) เป็นอาหารปรุงสุก มักจะใช้ผัก, ผลไม้ หรือถั่วเป็นวัตถุดิบ โดยนำมาบด, ปั่น หรือร่อนให้อยู่ในรูปของครีมหรือของเหลว ปูว์เรที่ทำจากอาหารเฉพาะอย่างมักมีชื่อเรียกเฉพาะ เช่น ซอสแอปเปิลหรือฮัมมัส คำว่า "ปูว์เร" นั้นมาจากภาษาฝรั่งเศส โดยมีความหมายในภาษาฝรั่งเศสเก่า (คริสต์ศตวรรษที่ 13) ว่า "ที่ถูกทำให้บริสุทธิ์" หรือ "ที่ถูกกรอง"

ปูว์เรซ้อนเหลื่อมกับเครื่องเคียงอื่นที่มีลักษณะคล้าย ๆ กัน เช่น ซุป, ครีม (แครม), เกรวี ถึงแม้ของเหล่านี้จะมีสูตรและกระบวนการปรุงที่ซับซ้อนกว่าก็ตาม กูลี (coulis; แปลว่า "ที่ถูกกรอง") เป็นศัพท์ที่คล้ายกันแต่มีที่ใช้ครอบคลุมมากกว่า โดยทั่วไปใช้กับปูว์เรผลไม้ ไม่นิยมใช้กับอาหารข้นที่ทำจากแป้งธัญพืช (เช่น กรูเอลหรือมูสลี) หรือกับถั่วบดที่มีไขมัน (เช่น เนยถั่ว) ส่วนศัพท์ "เพสต์" (paste) มักจะใช้เรียกปูว์เรในฐานะส่วนผสมมากกว่าปูว์เรในฐานะอาหารโดยตรง

ปูว์เรอาจทำด้วยเครื่องปั่นหรืออุปกรณ์พิเศษ เช่น ที่บดมันฝรั่ง หรือด้วยการกดลงตะแกรงกรองหรือบดในหม้อ ปูว์เรต้องทำให้สุกก่อนไม่ว่าจะก่อนหรือหลังบด เพื่อเพิ่มเนื้อแป้งและรสสัมผัส กำจัดสารพิษ และ/หรือลดส่วนประกอบที่เป็นน้ำ

เป็นเรื่องปกติที่จะจัดเสิร์ฟปูว์เร (ที่ไม่ผสมเกลือหรือปรุงรสใด ๆ) แก่เด็กแบเบาะ, ทารก และผู้ที่ไม่สามารถเคี้ยวอาหารเองได้

ปูว์เรทั่วไป
ปูว์เรทั่วไปจะใช้แอปเปิล, พลัม และผลไม้อื่น ๆ บด

บาบาเฆาะนูจญ์ (มะเขือยาว)
บิสกิต (หอย)
แชมป์ (มันฝรั่ง)
ฟูลมิดัมมิส (ถั่วปากอ้า)
ฮัมมัส (ถั่วหัวช้าง)
ซุปถั่ว (เช่น ซุปถั่วลันเตา, ซุปถั่วเขียว, ซุปถั่วเลนทิล)
ปูว์เรมงกอล (ถั่วผสมมะเขือเทศ)
พริกปิมิเอนโต (ยัดไส้มะกอกออลิฟ)
ผลไม้และผักเหล่านี้มักนำมาทำปูว์เร

แอปเปิล
อาร์รากาชา
แคร์รอต
มันสำปะหลัง
กะหล่ำดอก
ถั่วลันเตา
มันฝรั่ง
ฟักทอง
รูตาบากา
คิวเคอบิตา, บัตเตอร์นัตสควอช, ฯลฯ
ข้าวโพดหวาน
ปูว์เรเผือก (ตำรับอาหารแต้จิ๋วเรียก โอวนี้)
มะเขือเทศ
แตงกวาดอง

คำถาม: ปูว์เรที่ทำจากอาหารเฉพาะอย่างมักมีชื่อเรียกเฉพาะ เช่น ?
คำตอบ: ซอสแอปเปิลหรือฮัมมัส

คำถาม: ปูว์เรอาจทำด้วยเครื่องปั่นหรืออุปกรณ์พิเศษ เช่น ?
คำตอบ: ที่บดมันฝรั่ง

คำถาม: ปูว์เรมงกอล คืออะไร ?
คำตอบ: ถั่วผสมมะเขือเทศ
ราชสหพันธ์ฟุตบอลสเปน

ราชสหพันธ์ฟุตบอลสเปน (สเปน: Real Federación Española de Fútbol) หรือ เอร์เรเฟฟ (RFEF) เป็นหน่วยงานที่ทำหน้าที่ดูแลกิจการฟุตบอลต่าง ๆ ในประเทศสเปน ก่อตั้งขึ้นเมื่อปี ค.ศ. 1913[4] โดยสืบทอดองค์กรมาจากสหพันธ์สโมสรฟุตบอลสเปน (Federación Española de Clubs de Football) ซึ่งได้รับการก่อตั้งในปี ค.ศ. 1909 ปัจจุบันสหพันธ์มีสำนักงานใหญ่อยู่ที่นครฟุตบอลในเมืองลัสโรซัส ทางทิศตะวันตกของกรุงมาดริด

ราชสหพันธ์ฟุตบอลสเปนเป็นสมาชิกสหพันธ์ฟุตบอลระหว่างประเทศ, สหภาพสมาคมฟุตบอลยุโรป และคณะกรรมการโอลิมปิกสเปน มีหน้าที่จัดการแข่งขันในระดับชั้นที่ 3 ของระบบลีกฟุตบอลสเปน และดูแลการแข่งขันในระดับชั้นที่ 1, ระดับชั้นที่ 2 (จัดโดยสันนิบาตฟุตบอลอาชีพแห่งชาติ) และระดับชั้นที่ 4 (จัดโดยสหพันธ์ฟุตบอลของแต่ละแคว้นและนครปกครองตนเอง) นอกจากนี้ยังเป็นผู้รับผิดชอบการบริหารจัดการฟุตบอลทีมชาติสเปน (ชาย), ฟุตบอลหญิงทีมชาติสเปน, ฟุตบอลเยาวชนทีมชาติสเปน รวมทั้งฟุตซอลทีมชาติสเปนอีกด้วย

คำถาม: ราชสหพันธ์ฟุตบอลสเปน เป็นหน่วยงานที่ทำหน้าที่ดูแลกิจการฟุตบอลต่าง ๆ ในประเทศสเปน ก่อตั้งขึ้นเมื่อปี ค.ศ. ใด?
คำตอบ: 1913

คำถาม: นอกจากนี้ยังเป็นผู้รับผิดชอบการบริหารจัดการฟุตบอลทีมชาติสเปน (ชาย), ฟุตบอลหญิงทีมชาติสเปน, ฟุตบอลเยาวชนทีมชาติสเปน รวมถึงอะไรอีก?
คำตอบ: ฟุตซอลทีมชาติสเปน
ประวัติศาสตร์โซมาเลีย

ประเทศโซมาเลีย (โซมาลี: Soomaaliya; อาหรับ: الصومال‎ aṣ-Ṣūmāl) หรือชื่ออย่างเป็นทางการ สหพันธ์สาธารณรัฐโซมาเลีย (โซมาลี: Jamhuuriyadda Federaalka Soomaaliya, อาหรับ: جمهورية الصومال الفدرالية‎ Jumhūriyyat aṣ-Ṣūmāl al-Fideraaliya) มีชื่อเดิมว่า สาธารณรัฐประชาธิปไตยโซมาลี เป็นประเทศที่ตั้งอยู่ในแหลมแอฟริกา

ตามประวัติศาสตร์สาธารณรัฐโซมาลี หรือ โซมาเลีย ตั้งอยู่บริเวณแหลมแอฟริกาซึ่งแต่เดิมเป็นศูนย์กลางการค้าที่สำคัญของแอฟริกา[1][2] โดยเป็นจุดค้าขายสินค้าที่มีค่า ได้แก่ ยางสน ยางไม้หอม และเครื่องเทศ ประชาชนในพื้นที่นับถือศาสนาอิสลาม เนื่องจากได้รับอิทธิพลจากชาวอาหรับมุสลิม

ในช่วงปลายศตวรรษที่ 19 ชาวยุโรปเริ่มแผ่ขยายลัทธิล่าอาณานิคมมายังดินแดนแหลมแอฟริกา แต่ผู้ปกครองชาวเดอร์วิชในสมัยนั้น สามารถต่อสู้และขับไล่ชาติตะวันตกออกไปได้[5][6] จนกระทั่งปี 2463 สหราชอาณาจักรทำสงครามรูปแบบใหม่โดยใช้เครื่องบินทิ้งระเบิดที่เมืองตาลีกซ์ ซึ่งเป็นเมืองศูนย์กลางของชาวเดอร์วิช ส่งผลให้ดินแดนเดอร์วิช ตกอยู่ภายใต้การปกครองของสหราชอาณาจักร (บริติชโซมาลีแลนด์) และมีดินแดนบางส่วนตกอยู่ภายใต้การปกครองของอิตาลี (อิตาเลียนโซมาลีแลนด์) ต่อมาในปี 2484 ดินแดนทางตอนเหนือของโซมาเลียตกอยู่ภายใต้การบริหารจัดการทางทหารของสหราช อาณาจักรส่วนดินแดนทางใต้มีสถานะเป็นดินแดนในอารักขา หลังจากนั้น สหราชอาณาจักรถอนกำลังออกจากบริเวณดังกล่าวในปี 2503 และยินยอมให้ดินแดนของตนรวมตัวกับดินแดนที่อยู่ภายใต้การดูแลของอิตาลี และจัดตั้งรัฐใหม่โดยใช้ชื่อว่า สาธารณรัฐโซมาลี

คำถาม: ประเทศโซมาเลียมีชื่ออย่างเป็ทางการว่าอะไร
คำตอบ: สหพันธ์สาธารณรัฐโซมาเลีย

คำถาม: ประเทศโซมาเลียมีชื่อเดิมว่าอะไร
คำตอบ: สาธารณรัฐประชาธิปไตยโซมาลี

คำถาม: ตามประวัติศาสตร์สาธารณรัฐโซมาลี หรือ โซมาเลียตั้งอยู่ที่ใด
คำตอบ: ตั้งอยู่บริเวณแหลมแอฟริกาซึ่งแต่เดิมเป็นศูนย์กลางการค้าที่สำคัญของแอฟริกา

คำถาม: สินค้าที่มีค่าของศูนย์กลางการค้าที่สำคัญของแอฟริกาคืออะไร
คำตอบ: ยางสน ยางไม้หอม และเครื่องเทศ

คำถาม: สหราชอาณาจักรทำสงครามรูปเครื่องบินทิ้งระเบิดที่เมืองใดของโซมาเลียช่วงปลายศตวรรษที่ 19
คำตอบ: เมืองตาลีกซ์
มิสฟรานซ์

มิสฟรานซ์ (ฝรั่งเศส: Miss France) เป็นการประกวดความงามในประเทศฝรั่งเศสซึ่งจัดขึ้นเป็นประจำทุกปีตั้งแต่ปี ค.ศ. 1920 แต่ละปีจัดขึ้นในเดือนธันวาคมและผู้ชนะจะถูกกำหนดโดยปีที่จะเริ่มขึ้นในเดือนมกราคมที่จะถึงนี้[1] โดยกิจการมิสฟรานซ์เป็นของ บริษัท Miss France SAS,[2][3].[4] โดยมีการประกวดในระดับท้องถิ่นและระดับแคว้น และผู้ชนะแต่ละแคว้นจะได้เข้าร่วมประกวดมิสฟรานซ์ จัดขึ้นโดย Comité Miss France ซึ่งบุคลากรหลักคือ Geneviève de Fontenay ในช่วง 20 ปีที่ผ่านมา[4]

มิสฟรานซ์ 2019 ไวมาลามา ชาวิส (มิสตาฮีตี) ได้รับตำแหน่งเมื่อวันที่ 15 ธันวาคม ค.ศ. 2018 เธอได้รับรางวัลมีมูลค่ารวม 100,000 ยูโร และเธอจะได้อยู่ในอพาร์ทเมนต์ในปารีสเป็นระยะเวลา 1 ปีและเงินเดือนสุทธิเดือนละ 3,000 ยูโรต่อเดือน[5][6][7]

มิสฟรานซ์ 2016 - อีริส มีเตอนาร์ (มิสนอร์-ปาดกาแล) ได้รับตำแหน่งนางงามจักรวาล 2016 ใน มะนิลา, ฟิลิปปินส์, เมือวันที่ 30 มกราคม ค.ศ. 2017 อีริสเป็นนางงามจักรวาลคนที่ 2 ในรอบ 63 ปี[8] โดยนางงามจักรวาลคนแรกจากฝรั่งเศสคือ คริสตียาน มาร์แตล โดยคริสตียานไม่ได้เป็นผู้เข้าประกวดในมิสฟรานซ์ แต่เป็นผู้ชนะจากมิสซีเนมงด์ 1953

ผู้อำนวยการกองประกวดมิสฟรานซ์คนปัจจุบัน คือ ซิลวี เทลเลีย

คำถาม: มิสฟรานซ์คืออะไร
คำตอบ: เป็นการประกวดความงามในประเทศฝรั่งเศส

คำถาม: งานมิสฟรานซ์เริ่มขึ้นเมื่อใด
คำตอบ: จัดขึ้นในเดือนธันวาคม

คำถาม: กิจการมิสฟรานซ์เป็นของบริษัทใด
คำตอบ: Miss France SAS

คำถาม: ผู้อำนวยการกองประกวดมิสฟรานซ์คนปัจจุบันคือใคร
คำตอบ: ซิลวี เทลเลีย

คำถาม: ใครคือมิสฟรานซ์ 2019
คำตอบ: ไวมาลามา ชาวิส (มิสตาฮีตี)
หอพระคันธารราษฎร์

หอพระคันธารราษฏร์ เป็นหอที่สร้างขึ้นเพื่อประดิษฐานพระคันธารราษฎร์ เพื่อใช้ในพิธีขอฝน สมัยรัชกาลที่ 5 เนื่องด้วยการบูรณปฏิสังขรณ์และการสร้างหอต่างๆ ขึ้น ในสมัยรัชกาลที่ 4 ยังไม่เสร็จ รัชกาลที่ 5 จึงได้โปรดเกล้าฯ ให้สร้างต่อจนแล้วเสร็จ ทันกับการฉลองกรุงเทพฯ 100 ปี นอกจากนั้นก็ได้โปรดเกล้าฯให้สร้างบุษบกประดิษฐานพระบรมราชสัญลักษณ์ของรัชกาลต่างๆ รวม 3 องค์ หลังจากนั้นก็มิได้มีการสร้างสิ่งใดที่สำคัญเพิ่มเติมในวัดพระศรีรัตนศาสดาราม นอกจากการบูรณปฏิสังขรณ์ในสมัยรัชกาลที่ 7 และรัชกาลปัจจุบันเมื่อคราวฉลองกรุงเทพฯ 150 ปี และ 200 ปีตามลำดับ

คำถาม: หอพระคันธารราษฎร์ สร้างขึ้นเพื่ออะไร
คำตอบ: ประดิษฐานพระคันธารราษฎร์

คำถาม: หอพระคันธารราษฎร์ เพื่อใช้พิธีอะไร
คำตอบ: ขอฝน

คำถาม: หอพระคันธารราษฎร์ ก่อตั้งขึ้นในรัฐกาลไหน
คำตอบ: สมัยรัชกาลที่ 5

คำถาม: หอพระคันธารราษฎร์ สร้างขึ้นในการเฉลิมฉลองอะไร
คำตอบ: กรุงเทพฯ 100 ปี

คำถาม: หอพระคันธารราษฎร์ ถูกบูรณปฏิสังขรณ์ในสมัยรัชกาลใด
คำตอบ: 7
ต้นกระทิง

กระทิง หรือ สารภีทะเล (ชื่อวิทยาศาสตร์: Calophyllum inophyllum) มีชื่อพื้นเมืองอื่น ๆ เช่น กากะทิง (ภาคกลาง), ทิง (กระบี่), เนาวกาน (น่าน), สารภีแนน (ภาคเหนือ) เป็นไม้ยืนต้นขนาดกลางถึงขนาดใหญ่สูง 20–25 เมตร เปลือกเรียบสีเทาอ่อนหรือน้ำตาลปนเหลือง เปลือกในสีชมพูเนื้อไม้สีน้ำตาลปนแดง ใบเป็นใบเดี่ยว ไม่ผลัดใบ เรือนยอดเป็นพุ่มกลม สีเขียวเข้ม กิ่งอ่อนเกลี้ยง ยอดอ่อนเรียวเล็ก ปลายทู่ ออกดอกเป็นช่อสั้นที่ซอกใบบริเวณปลายกิ่ง มีดอกย่อย กลีบดอกสีขาว เกสรเพศผู้สีเหลือง มีกลิ่นหอม ออกดอกช่วงเดือนตุลาคม-ธันวาคม ผลเป็นผลสดทรงกลม ปลายผลเป็นติ่งแหลม เมื่อสุกจะมีสีเหลือง

คำถาม: ต้นกระทิงมีชื่อทางวิทยาศาสตร์ว่าอะไร
คำตอบ: Calophyllum inophyllum

คำถาม: ต้นกระทิงมีชื่อพื้นเมืองว่าอะไรบ้าง
คำตอบ: กากะทิง (ภาคกลาง), ทิง (กระบี่), เนาวกาน (น่าน), สารภีแนน (ภาคเหนือ)

คำถาม: ต้นกระทิงมีรูปแบบการออกดอกเป็นลักษณะใด
คำตอบ: ออกดอกเป็นช่อสั้นที่ซอกใบบริเวณปลายกิ่ง มีดอกย่อย กลีบดอกสีขาว เกสรเพศผู้สีเหลือง มีกลิ่นหอม

คำถาม: ต้นกระทิงออกดอกช่วงเดือนอะไร
คำตอบ: เดือนตุลาคม-ธันวาคม
เขาศูนย์

เขาศูนย์ เป็นภูเขาที่อยู่ในอำเภอฉวาง จังหวัดนครศรีธรรมราช อยู่ห่างจากภูเขาหลวงทางทิศตะวันตกเฉียงใต้ 15 กิโลเมตร ทิศเหนือตั้งอยู่ในเขตตำบลกระเปียด ทิศใต้ และตะวันออกตั้งอยู่ในเขตตำบลไม้เรียง ทิศตะวันตกตั้งอยู่ในเขตตำบลคลองเส

ภูมิประเทศของเขาศูนย์ เป็นพื้นที่ป่าที่มีการปลูกต้นยางพาราแทรกอยู่โดยทั่วไปจนถึงยอดเขา บางส่วนเป็นพื้นที่ปลูกไม้ผล ลักษณะพื้นที่เป็นแนวเขาสูงสลับกับร่องเขา ร่องน้ำทางทิศเหนือจะไหลสู่คลองชัยต่อกับแม่น้ำตาปี ร่องน้ำทางทิศตะวันตกของพื้นที่จะไหลสู่คลองขันต่อกับแม่น้ำตาปี ร่องน้ำทางทิศตะวันออกและทิศใต้ของพื้นที่จะไหลลงสู่คลองเสต่อกับแม่น้ำตาปี เขาศูนย์มีเขาบริวารอีกสามลูก คือ เนินลูกกรอก ควนไฟไหม้ และเขาขวาง

ยอดเขาศูนย์ มีความสูง 510 เมตร จากระดับน้ำทะเลปานกลาง บนยอดเขาเป็นที่ตั้งของสถานีถ่ายทอดสัญญาณโทรคมนาคม มีการตัดถนนลาดยาง ขึ้นไปบนเขาตั้งแต่ปี พ.ศ. 2508 ระยะทาง 7 กิโลเมตร ในช่วงตอนเช้า หรือหลังฝนตกจะมีทะเลหมอกปกคลุมโดยรอบ

คำถาม: เขาศูนย์ เป็นภูเขาที่อยู่ในอำเภออะไร
คำตอบ: ฉวาง

คำถาม: เขาศูนย์ อยู่ห่างจากภูเขาอะไร
คำตอบ: หลวง

คำถาม: เขาศูนย์ ทิศเหนือตั้งอยู่ในเขตตำบลอะไร
คำตอบ: กระเปียด

คำถาม: เขาศูนย์ ทิศใต้และตะวันออกตั้งอยู่ในเขตตำบลอะไร
คำตอบ: ไม้เรียง
ก็อดซิลลา สงครามโค่นจอมอสูร

ก็อดซิลลา สงครามโค่นจอมอสูร หรือเรียกอีกชื่อหนึ่งว่า ก็อตซิลลา อเก็นท์ส เมก้าก็อตซิลลา ,ก็อตซิลลา × เมก้าก็อตซิลลา (ญี่ปุ่น: ゴジラ×メカゴジラ ,อังกฤษ: Godzilla Against Mechagodzilla) เป็นภาพยนตร์แนววิทยาศาสตร์ไคจู ผู้อำนวยการสร้างโดย มาซะกิ เทซุกะ และเขียนบทโดย ทาคาฮิเดะ โมะริชิ และโชวโกะ โทมิยามะ ผลิตโดยบริษัท โตโฮ และเป็นภาพยนตร์ที่ต่อจากเรื่องก็อดซิลลา, มอสรา และคิงส์กิโดรา สงครามจอมอสูร โดยออกฉายทางโรงภาพยนตร์ทั่วญี่ปุ่นในวันที่ 15 ธันวาคม ค.ศ. 2002 (พ.ศ. 2545)

คำถาม: ก็อดซิลลา สงครามโค่นจอมอสูร หรือเรียกอีกชื่อหนึ่งว่า ?
คำตอบ: ก็อตซิลลา อเก็นท์ส เมก้าก็อตซิลลา

คำถาม: ก็อดซิลลา สงครามโค่นจอมอสูร  เป็นภาพยนตร์แนวใด ?
คำตอบ: วิทยาศาสตร์

คำถาม: ก็อดซิลลา สงครามโค่นจอมอสูร เขียนบทโดย ?
คำตอบ: ทาคาฮิเดะ โมะริชิ

คำถาม: ผลิตโดยบริษัทใด ?
คำตอบ:  โตโฮ
คณะกรรมาธิการสหประชาชาติว่าด้วยกฎหมายการค้าระหว่างประเทศ

คณะกรรมาธิการสหประชาชาติว่าด้วยกฎหมายการค้าระหว่างประเทศ (อังกฤษ: United Nations Commission on International Trade Law) หรือเรียกโดยย่อว่า อันซิทร็อล (UNCITRAL) เป็นองค์กรของสหประชาชาติ ซึ่งสมัชชาใหญ่แห่งสหประชาชาติแต่งตั้งขึ้นใน ค.ศ. 1966 ด้วยแนวคิดที่ว่า กฎหมายการค้าของแต่ละประเทศนั้นสร้างอุปสรรคในขับเคลื่อนการค้าระดับระหว่างประเทศ สมควรลดและขจัดอุปสรรคเหล่านั้นโดยสร้างเอกภาพให้แก่กฎหมายการค้าระหว่างประเทศ

อันซิทร็อลประกอบด้วยกรรมาธิการจากประเทศหกสิบประเทศซึ่งสมัชชาใหญ่แห่งสหประชาชาติเลือกตั้งขึ้นโดยพิจารณาถึงความหลากหลายของภูมิภาคตลอดจนระบบเศรษฐกิจและระบบกฎหมาย กรรมาธิการมีวาระดำรงตำแหน่งคราวละหกปี

ผลงานหนึ่งของอันซิทร็อล คือ การยกร่าง "กฎหมายแม่แบบอันซิทร็อลว่าด้วยอนุญาโตตุลาการพาณิชย์ระหว่างประเทศ" (UNCITRAL Model Law on International Commercial Arbitration) เมื่อ ค.ศ. 1985 สำหรับใช้ระงับข้อพิพาทระหว่างประเทศ

คำถาม: คณะกรรมาธิการสหประชาชาติว่าด้วยกฎหมายการค้าระหว่างประเทศถูกเเต่งตั้งจากใคร
คำตอบ: สมัชชาใหญ่แห่งสหประชาชาติ

คำถาม: คณะกรรมาธิการสหประชาชาติว่าด้วยกฎหมายการค้าระหว่างประเทศถูกเเต่งตั้งเมื่อไหร่
คำตอบ: ค.ศ. 1966

คำถาม: อันซิทร็อลประกอบด้วยกรรมาธิการจากประเทศกี่ประเทศ
คำตอบ: หกสิบประเทศ

คำถาม: ผลงานหนึ่งของอันซิทร็อล คือ อะไร
คำตอบ: การยกร่าง "กฎหมายแม่แบบอันซิทร็อลว่าด้วยอนุญาโตตุลาการพาณิชย์ระหว่างประเทศ"
โจเซฟ เชริดัน เล ฟานิว

โจเซฟ ทอมัส เชริดัน เล ฟานิว (อังกฤษ: Joseph Thomas Sheridan Le Fanu; 28 สิงหาคม พ.ศ. 2357 - 7 กุมภาพันธ์ พ.ศ. 2416) เป็นนักประพันธ์แนวกอทิกชาวไอริชเชื้อสายฝรั่งเศสแห่งศตวรรษที่ 19 มีชายาว่า "บิดาแห่งเรื่องสยองขวัญของอังกฤษ" ผลงานเรื่องสั้นเรื่อง Camilla ไว้ด้วย เป็นผลงานอมตะและเป็นต้นแบบให้นักเขียนรุ่นหลังหลายคน รวมไปถึงแบรม สโตกเกอร์ (Bram Stoker) นับว่าเล ฟานิวเป็นผู้บุกเบิกนวนิยายสยองขวัญ ส่งต่อไปให้นักเขียนในยุควิกตอเรีย (ช่วงปี พ.ศ. 2380-2444) พัฒนารูปแบบต่อไป

คำถาม: โจเซฟ เชริดัน เล ฟานิว ชื่อเต็มว่าอะไร
คำตอบ: โจเซฟ ทอมัส เชริดัน เล ฟานิว

คำถาม: โจเซฟ เชริดัน เล ฟานิว เสียชีวิตเมื่อไร
คำตอบ: 7 กุมภาพันธ์ พ.ศ. 2416

คำถาม: โจเซฟ เชริดัน เล ฟานิว มีอาชีพอะไร
คำตอบ: นักประพันธ์แนวกอทิก

คำถาม: โจเซฟ เชริดัน เล ฟานิว มีชายาว่าอะไร
คำตอบ: บิดาแห่งเรื่องสยองขวัญของอังกฤษ
ปลาแปบควาย 

ปลาแปบควาย เป็นชื่อสกุลของปลาน้ำจืดจำพวกปลาแปบ อยู่ในวงศ์ปลาตะเพียน (Cyprinidae) วงศ์ย่อย Cultrinae ใช้ชื่อสกุล Paralaubuca
มีรูปร่างโดยรวมคือ มีรูปร่างยาว ลำตัวแบนข้างมาก ปากเล็ก ตาโต ท้องเป็นสันคม ด้านท้องค่อนข้างกว้างออก ครีบอกยาว ครีบหางเว้าลึก เกล็ดเล็กละเอียดสีเงินแวววาว เส้นข้างลำตัวไม่ต่อเนื่องกัน เกล็ดแถวที่อยู่หน้าครีบหลังไม่เลยเข้ามาถึงระหว่างนัยน์ตา เกล็ดตามเส้นข้างลำตัวมีจำนาน 50–85 แถว มีขนาดโตเต็มที่โดยเฉลี่ย 15 เซนติเมตร มักอยู่เป็นฝูงใหญ่ มีการอพยพขึ้นล่องตามแม่น้ำเพื่อวางไข่และหากินเป็นฤดูกาล มักอยู่ในแม่น้ำสายใหญ่ที่ไหลเชี่ยว หากินใกล้ผิวน้ำ พบตั้งแต่แม่น้ำโขงถึงแม่น้ำเจ้าพระยาไปจนถึงมาเลเซีย กินแมลงหรือสัตว์น้ำขนาดเล็กเป็นอาหาร ซึ่งสำหรับในประเทศไทย ปลาแปบควายทั้ง 3 ชนิด ถูกจับขึ้นมาเพื่อทำปลาแห้ง, ปลาร้า และบริโภคโดยปรุงสด อีกทั้งยังเลี้ยงเป็นปลาสวยงามได้อีกด้วย
โดยมีชื่อเรียกอื่นอีกว่า "ปลาท้องพลุ" และในภาษาอีสานเรียกว่า "ปลาแตบ", "ปลาแตบขาว" หรือ "ปลามะแปบ" เป็นต้น

คำถาม: ปลาแปบควายเป็นปลาที่จัดอยู่ในวงศ์ใด
คำตอบ: วงศ์ปลาตะเพียน (Cyprinidae)

คำถาม: ปลาแปบควายนั้นเป็นปลาที่อยู่วงศ์ย่อยของ Cultrinae อยากทราบว่าอยู่สกุลใด
คำตอบ: สกุล Paralaubuca
ธงไชย รัฐไชย

ธงไชย รัฐไชย นักฟุตบอลชาวร้อยเอ็ด ปัจจุบันเลิกเล่นฟุตบอลอาชีพแล้ว ธงไชยจบการศึกษาระดับปริญญาตรี จากมหาวิทยาลัยศรีนคริทรวิโรฒ วิทยาเขตพลศึกษามหาสารคาม โดยเข้าร่วมการคัดเลือกกีฬาฟุตบอลทุกรายการ และทำให้เป็นที่รู้จักจากการแข่งขันฟุตบอลโค้กคัพ ต่อจากนั้นก็เข้าสังกัดสโมสรธรรมรงค์ไทย สโมสรฟุตบอลสุพรรณบุรี และสโมสรโอสถสภาตามลำดับ และเป็นที่รู้จักมากขึ้นก็ช่วงที่สังกัดสโมสรสุพรรณบุรี ในฟุตบอลไทยแลนด์พรีเมียร์ลีก 2549 ซึ่งได้รับรางวัล 1.นักเตะยอดเยี่ยมประจำเดือน มีนาคม 2549 2.ได้ติดอันดับ 1 ใน 10 ของโคตรแข้ง ปี 2549 และต่อมาย้ายมาเล่นสโมสรพนักงานยาสูบและได้ย้ายมาเล่นที่สุพรรณบุรีอีกครั้งพอจบซีซั่นแรกเลยย้ายมาอยู่สโมสรศรีราเอฟซี ได้ย้ายเข้าสังกัดบ้านเกิดสโมสรฟุตบอลร้อยเอ็ด ยูไนเต็ดตั้งแต่ฤดูกาล 2011-2014 เข้าร่วมทัพสังกัดสโมสรอุบล ยูเอ็มที ยูไนเต็ด ตั้งแต่ฤดูกาล 2015-2017(เลค1) เข้าร่วมสังกัดสโมสรระยองเอฟซี 2017(เลค2) ในฟุตบอลชิงถ้วยพระราชทาน ปี พ.ศ.2560 รายการแข่งขัน ฟุตบอลภูพานราชนิเวศน์ ครั้งที่ 36 เข้าร่วมทัพสังกัดจังหวัดร้อยเอ็ด เป็นโค้ชและผู้เล่น ได้สร้างผลงานพาทีมจังหวัดร้อยเอ็ดได้รับรางวัลรองชนะเลิศอันดับ 1

คำถาม: ธงไชย รัฐไชยคือใคร
คำตอบ: นักฟุตบอลชาวร้อยเอ็ด ปัจจุบันเลิกเล่นฟุตบอลอาชีพแล้ว

คำถาม: ธงไชย รัฐไชยจบการศึกษาอะไร
คำตอบ: จบการศึกษาระดับปริญญาตรี จากมหาวิทยาลัยศรีนคริทรวิโรฒ วิทยาเขตพลศึกษามหาสารคาม

คำถาม: ธงไชย รัฐไชยเคยได้รับรางวัลนักเตะยอดเยี่ยมสมัยไหน
คำตอบ: ประจำเดือน มีนาคม 2549
กวนเต๋ง

กวนเต๋ง มีชื่อในสำเนียงจีนกลางว่า กวนติ้ง (อังกฤษ: Guan Ding; จีนตัวย่อ: 关定; จีนตัวเต็ม: 關定; พินอิน: Guān Dìng; เวด-ไจลส์: Kuan Ting) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นบิดาของกวนเหล็งและกวนเป๋ง อาศัยอยู่บริเวณใกล้เมืองกิจิ๋ว

เมื่อกวนอูได้เดินทางไปตามเล่าปี่ซึ่งกำลังอยู่กับอ้วนเสี้ยวที่เมืองกิจิ๋ว กวนอูได้ให้ซุนเขียนเข้าไปหาเล่าปี่ ส่วนตนเข้าไปขอพักค้างคืนที่บ้านของกวนเต๋ง กวนเต๋งได้ยินชื่อเสียงของกวนอูมานานจึงกล่าวว่า "ท่านกับเราเป็นแซ่เดียวกัน แต่ก่อนนั้นเราก็ได้ยินลืออยู่ว่าท่านมีฝีมือกล้าหาญ ประกอบทั้งความสัตย์ซื่อ ซึ่งได้พบท่านนี้เป็นบุญของเรา"[1] แล้วจึงเรียกกวนเหล็งกับกวนเป๋งผู้บุตรมาคำนับกวนอู และจัดที่พักอาศัยให้เป็นอย่างดี เมื่อเล่าปี่ได้เดินทางมาพบกวนอูที่บ้านของกวนเต๋งและจะลาไป กวนเต๋งได้ขอให้เล่าปี่รับกวนเป๋งลูกชายคนรองให้ติดตามรับใช้กวนอู เล่าปี่เห็นว่ากวนอูยังไม่มีบุตรจึงให้กวนเป๋งเป็นบุตรบุญธรรมของกวนอู

ชื่อของกวนเต๋งไม่ปรากฏในจดหมายเหตุสามก๊ก คาดว่าเป็นตัวละครที่ล่อกวนตงสมมติขึ้นในวรรรณกรรมสามก๊ก

คำถาม: กวนเต๋ง เป็นตัวละครในวรรณกรรมจีนเรื่องใด
คำตอบ: สามก๊ก

คำถาม: กวนเต๋ง มีชื่อในสำเนียงจีนกลางว่าอย่างไร
คำตอบ: กวนติ้ง
เบอร์นาร์ด (รายการโทรทัศน์สั้น)

บอร์นาร์ด (ฮันกึล:빼꼼) หรือ Backkom เป็นแอนิชันสั้นๆ ประเภท ตลก ออกอากาศเมื่อปี 2006 ผู้สร้างการพัฒนา 2 บริษัท เช่น Screen21 และ RG Animation Studios มีจำนวน 156 ตอน ส่วนประเทศไทยเคยออกฉายทางช่อง ไทยพีบีเอส พ.ศ. 2554 ในชื่อ แบ๊คค่อม...หมีซ่าจอมซน

คำถาม: เบอร์นาร์ด คืออะไร
คำตอบ: แอนิชันสั้นๆ

คำถาม: เบอร์นาร์ด ออกอากาศเมื่อปีอะไร
คำตอบ: 2006

คำถาม: เบอร์นาร์ด ผู้สร้างการพัฒนากี่บริษัท
คำตอบ: 2 บริษัท

คำถาม: เบอร์นาร์ด ประเทศไทยเคยออกฉายทางช่องอะไร
คำตอบ: ไทยพีบีเอส
สำราญ แพทยกุล

พลเอก สำราญ แพทยกุล (? - 24 กรกฎาคม พ.ศ. 2529) อดีตรองประธานสภานิติบัญญัติแห่งชาติ[1] อดีตแม่ทัพภาคที่ 1และแม่ทัพภาคที่ 3 และองคมนตรีไทย

พลเอก สำราญ แพทยกุล เคยดำรงตำแหน่งผู้บังคับบัญชา กรมทหารราบที่ 31 รักษาพระองค์ ระหว่าง พ.ศ. 2500 - 2504 [2] กองพลทหารราบที่ 4 ค่ายสมเด็จพระนเรศวรมหาราช จังหวัดพิษณุโลก เมื่อ พ.ศ. 2504 [3] ดำรงตำแหน่งแม่ทัพภาคที่ 3 ระหว่าง พ.ศ. 2505 - 2507 [4] และตำแหน่งแม่ทัพภาคที่ 1 ระหว่าง พ.ศ. 2510 - 2512 [5] และเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516[6]

สำราญ เป็นหนึ่งในผู้ร่วมก่อตั้งกลุ่มนวพล เมื่อเดือนตุลาคม พ.ศ. 2517 มีรหัส นวพล 001 ได้รับโปรดเกล้า ให้ดำรงตำแหน่งองคมนตรีเมื่อวันที่ 19 ธันวาคม พ.ศ. 2518 [7] ดำรงตำแหน่งจนถึงแก่อสัญกรรมเมื่อวันที่ 24 กรกฎาคม พ.ศ. 2529 [7] สำราญมีความเกี่ยวข้องกับ เหตุการณ์ 6 ตุลา พ.ศ. 2519 ในการสั่งฆ่านักศึกษาและประชาชน

คำถาม: สำราญ แพทยกุล เคยดำรงตำแหน่งอะไร
คำตอบ: ผู้บังคับบัญชา กรมทหารราบที่ 31 รักษาพระองค์

คำถาม: สำราญ แพทยกุล ดำรงตำแหน่งผู้บังคับบัญชา กรมทหารราบที่ 31 รักษาพระองค์ ระหว่างปีอะไร
คำตอบ: พ.ศ. 2500 - 2504

คำถาม: สำราญ แพทยกุล เป็นหนึ่งในผู้ร่วมก่อตั้งกลุ่มอะไร
คำตอบ: นวพล

คำถาม: สำราญ แพทยกุล ก่อตั้งกลุ่มนวดล เมื่อวันที่เท่าไร
คำตอบ: ตุลาคม พ.ศ. 2517
พระพุทธชินราช

พระพุทธชินราช ประดิษฐานอยู่ ณ วิหารด้านตะวันตกในวัดพระศรีรัตนมหาธาตุวรมหาวิหาร จังหวัดพิษณุโลก สันนิษฐานว่าสร้างขึ้นในปี พ.ศ. 1900 ตรงกับรัชสมัยพระมหาธรรมราชาที่ 1 (ลิไทย) พระมหากษัตริย์แห่งกรุงสุโขทัย พร้อมกับพระพุทธชินสีห์ พระศรีศาสดา และพระเหลือ พระพุทธชินราชได้รับการยอมรับว่าเป็นพระพุทธรูปที่มีพุทธลักษณะงดงามที่สุดองค์หนึ่งและยังเป็นพระพุทธรูปที่นิยมจำลองกันมากที่สุดในประเทศไทย นอกจากนี้ยังเป็นพระพุทธรูปที่ประชาชนชาวไทยศรัทธาและนิยมเดินทางมากราบไหว้มากที่สุดองค์หนึ่งด้วย

คำถาม: พระพุทธชินราช ประดิษฐานอยู่ที่ไหน
คำตอบ:  วิหารด้านตะวันตกในวัดพระศรีรัตนมหาธาตุวรมหาวิหาร

คำถาม: พระพุทธชินราช อยู่ในจังหวัดอะไร
คำตอบ: จังหวัดพิษณุโลก

คำถาม: พระพุทธชินราช สร้างขึ้นในปีอะไร
คำตอบ: พ.ศ. 1900

คำถาม: พระพุทธชินราช ตรงกับรัชสมัยไหน
คำตอบ: พระมหาธรรมราชาที่ 1

คำถาม: พระพุทธชินราช ตั้งอยู่ในกรุงอะไร
คำตอบ: กรุงสุโขทัย
พระธรรมศีลาจารย์

ประวัติ
พระธรรมศีลาจารย์ (สุกรี สุตาคโม) ท่านเกิดเมื่อวันที่ 13 มกราคม พ.ศ. 2470 บรรพชาเป็นสามเณรเมื่อวันที่ 5 เมษายน พ.ศ. 2486 ณ วัดม่วง ตำบลหลักสอง กิ่งอำเภอหนองแขม โดยมีพระวิเชียรกวี ( ฉัตร อินฺทสุวณฺโณ) วัดหนัง อำเภอบางขุนเทียน เป็นพระอุปัชณาย์ อยู่สำนักวัดม่วง ๑ พรรษา พระอุปัชณาย์ ขอให้มาอยู่วัดหนัง ได้ศึกษาเล่าเรียนปริยัติธรรมและบาลีเป็นนักธรรมชั้นโทและเปรียญธรรม 4 ประโยค

คำถาม: พระธรรมศีลาจารย์ เรียกอีกชื่อหนึ่งว่าอะไร
คำตอบ: สุกรี สุตาคโม

คำถาม: พระธรรมศีลาจารย์ ท่านเกิดวันที่เท่าไร
คำตอบ: 13 มกราคม พ.ศ. 2470

คำถาม: พระธรรมศีลาจารย์ บรรพชาเป็นสามเณรเมื่อวันที่เท่าไร
คำตอบ: 5 เมษายน พ.ศ. 2486

คำถาม: พระธรรมศีลาจารย์ อยู่สำนักอะไร
คำตอบ: วัดม่วง
ตรีชฎา เพชรรัตน์

ตรีชฎา เพชรรัตน์ ชื่อเล่น: ปอย ชื่อเล่นเดิมบอย เกิด: 5 ตุลาคม 2529) เป็นนักแสดงและนางแบบสาวประเภทสองชาวไทย มีชื่อเสียงจากเวทีประกวดนางงามประเภทสอง มิสอินเตอร์เนชั่นแนลควีนกับมิสทิฟฟานี่ยูนิเวิร์ส ในโรงละครทิฟฟานี่พัทยา ประจำปี 2547 และประสบความสำเร็จอย่างต่อเนื่องหลังจากได้เซ็นสัญญาเป็นนักแสดงหลังถ่ายทำภาพยนตร์ที่ประเทศฮ่องกง

คำถาม: ตรีชฎา เพชรรัตน์ ชื่อเล่นว่าอะไร
คำตอบ: ปอย

คำถาม: ตรีชฎา เพชรรัตน์ ชื่อเล่นเดิมว่าอะไร
คำตอบ: บอย

คำถาม: ตรีชฎา เพชรรัตน์ เกิดวันที่เท่าไร
คำตอบ: 5 ตุลาคม 2529

คำถาม: ตรีชฎา เพชรรัตน์ มีชื่อเสียงจากเวทีประกวดนางงามอะไร
คำตอบ: มิสอินเตอร์เนชั่นแนลควีนกับมิสทิฟฟานี่ยูนิเวิร์ส
พิกุล

พิกุล (ชื่อวิทยาศาสตร์: Mimusops elengi) เป็นไม้ยืนต้น มีดอกหอม สีขาว มีชื่อพื้นเมืองอื่น ๆ คือ แก้ว (เชียงใหม่) ซางดง (ลำปาง) ตันหยง (นราธิวาส)

สัญลักษณ์
ต้นพิกุลเป็นพันธุ์ไม้มงคลพระราชทานประจำจังหวัดลพบุรี และเป็นต้นไม้ประจำเขตมีนบุรี ในกรุงเทพมหานคร ส่วนดอกพิกุลเป็นดอกไม้ประจำจังหวัดกำแพงเพชร จังหวัดยะลา และจังหวัดลพบุรี และเป็นดอกไม้ประจำโรงเรียนราชินี โรงเรียนราชินีบน โรงเรียนสตรีวิทยา 2 โรงเรียนนวมินทราชินูทิศ สตรีวิทยา๒ โรงเรียนวัดราชโอรส โรงเรียนสกลราชวิทยานุกูล โรงเรียนบรรหารแจ่มใสวิทยา 3 และ มหาวิทยาลัยนราธิวาสราชนครินทร์

ลักษณะทางพฤกษศาสตร์
พิกุลเป็นไม้ยืนต้น ใบเดี่ยว เรียงเวียนสลับ รูปรี รูปไข่กว้าง 2-6 เซนติเมตร ยาว 7-15 เซนติเมตร ปลายใบแหลมเป็นติ่งขอบใบเป็นคลื่น ดอกเดี่ยว อยู่รวมกันเป็นกระจุกที่ปลายกิ่งหรือที่ซอกใบ กลีบเลี้ยง 8 กลีบ เรียงซ้อนกัน 2 ชั้น กลีบดอกประมาณ 24 กลีบ เรียงซ้อนกันโคนกลีบดอกเชื่อมติดกันเล็กน้อย ดอกสีขาว เมื่อใกล้โรยสีเหลืองอมน้ำตาล ดอกบานวันเดียวแล้วร่วง มีกลิ่นหอม ออกดอกตลอดปี ผลสีเหลือง รสหวานอมฝาด

คำถาม: พิกุล ชื่อวิทยาศาสตร์ คือ ?
คำตอบ: Mimusops elengi

คำถาม: ต้นพิกุลเป็นพันธุ์ไม้มงคลพระราชทานประจำจังหวัดใด ?
คำตอบ: จังหวัดลพบุรี

คำถาม: เป็นดอกไม้ประจำโรงอะไร ?
คำตอบ: โรงเรียนราชินี

คำถาม: พิกุลเป็นไม้ยืนต้น ใบเดี่ยว เรียงเวียนสลับ รูปรี รูปไข่กว้าง 2-6 เซนติเมตร ยาวกี่เซนติเมตร ?
คำตอบ: 7-15
อินดัสเทรียลเมทัล

อินดัสเทรียลเมทัล (อังกฤษ: Industrial metal) เป็นแนวเพลงที่พัฒนามาจากแนว อินดัสเทรียล และ เฮฟวีเมทัล โดยใช้ท่อนริฟฟ์กีตาร์ซ้ำ ๆ ของเมทัล การใช้แซมพลิง เครื่องสังเคราะห์เสียงและท่อนซับซีเควนเซอร์ และเสียงร้องที่บิดไป[1] วงแนวอินดัสเทรียลเมทัล อย่างเช่น มินิสตรี[2] โกลด์เฟรช[3] และ KMFDM[2] และวงคนเดียวอย่าง ไนน์อินช์เนลส์ ก็ช่วงให้มีฐานกลุ่มคนฟังกว้างขึ้น

คำถาม: อินดัสเทรียลเมทัลคืออะไร
คำตอบ: เป็นแนวเพลงที่พัฒนามาจากแนว อินดัสเทรียล และ เฮฟวีเมทัล

คำถาม: วงที่เล่นคนเดียวในแนวอินดัสเทรียลเมทัลคือวงใด
คำตอบ: ไนน์อินช์เนลส์